text:
Cahya
Cahya mangrupakeun salasahiji bentuk énergi gelombang éléktromagnétik anu bisa ditempo ku panon. Cahaya ogé mangrupakeun dasar ukuran pikeun hijian panjang méter: 1 méter nyaéta jarak anu diliwatan cahaya dina rohangan hapa dina waktu 1/299,792,458 detik. Laju cahaya nyaéta 299,792,458 méter pér detik.
Cahaya diperlukeun dina kahirupan sapopoé. Panonpoé nyaéta sumber cahya utama di Bumi. Tutuwuhan héjo merlukeun cahaya pikeun nyieun kadaharan.
Sipat-sipat cahaya nyaéta, cahaya ngarambat lempeng ka sakabéh arah. Buktina nyaéta urang bisa nempo hiji lampu anu murub ti sagala juru dina hiji rohangan nu poék. Lamun cahaya kahalang, bayangan anu dihasilkeun dibalukarkeun ku cahaya anu ngarambat henteu bisa méngkol. Tapi cahaya bisa dipantulkeun.
Daptar eusi
- 1 Pangbéngkokan cahaya
- 2 Pantulan cahaya gumantung kana rupa beungeut pamantul
- 3 Warna-warna dina cahaya panonpoé
- 4 Pamisahan cahaya bodas panonpoé
- 5 Téori ngeunaan cahaya
- 6 Panjang gelombang cahaya katémbong
- 7 Kelir jeung panjang gelombang
- 8 Ngukur cahaya
- 9 Sumber cahaya
- 10 Tempo ogé
Pangbéngkokan cahaya[édit | sunting sumber]
Cahaya baris dipéngkolkeun lamun datangna miring ngaliwatan médium anu béda kawas ti udara (hawa) kana kaca tuluy ngaliwatan cai. Kaayaan ieu disebut pangbéngkokan cahaya atawa réfraksi cahaya. Hal ieu kajadian alatan cahaya gerak leuwih gancang dina medium anu kurang padet (mundel). Tapi cahaya anu datang kalawan sudut 90 darajat (ajeg lempeng) ngaliwatan médium anu béda henteu diréfraksi. Conto réfraksi dina hal sapopoé nyaéta kawas dina kasus sedotan inuman anu katempo béngkok sarta leuwih badag dina jero cai, atawa dina kasus dasar balong nu katempo leuwih déét batan jero sabenerna.
Pantulan cahaya gumantung kana rupa beungeut pamantul[édit | sunting sumber]
Bayangan bisa ditempo dina jero eunteung alatan aya pantulan cahaya. Pantulan cahaya éta leuwih alus sarta teratur dina beungeut pamantul anu rata. Pantulan cahaya rada surem dina beungeut pamantul anu henteu rata. Eunteung sarta beungeut cai anu hérang sarta tenang mangrupakeun pamantul cahaya anu alus. Hal ieu ngajadikeun urang bisa nempo beungeut sarta awak urang dina jero eunteung.
Pakakas-pakakas anu boga fungsi dumasar prinsip réfraksi cahaya nyaéta:[édit | sunting sumber]
Warna-warna dina cahaya panonpoé[édit | sunting sumber]
Cahaya bodas panonpoé diwangun ku tujuh warna dasar nyaéta:
Lamun tujuh warna ieu pagalo, cahaya bodas baris dihasilkeun. Warna-warna dina cahaya bodas panonpoé bisa dipisah-pisah ku ngagunakeun prisma ngajadi sakumpulan warna nu sinambung. Sakumpulan warna nu sinambung ieu dipikawanoh minangka spéktrum cahaya sedengkeun pamisahan cahaya bodas kana spéktrum ieu dipikawanoh minangka difraksi cahaya. Katumbiri nyaéta conto spéktrum anu kabentuk sacara alamiah. Katumbiri kabentuk saréngsé hujan, sabot cahaya panonpoé diréfraksi ku tetesan cai hujan. Tetesan cai hujan éta lumaku minangka prisma anu misah-misah cahaya panonpoé jadi tujuh warna.
Pamisahan cahaya bodas panonpoé[édit | sunting sumber]
Spéktrum warna kabentuk alatan cahaya anu béda warna karéfraksi dina sudut anu béda. Cahaya wungu karéfraksi kalawan sudut panggedéna. Cahaya beureum karéfraksi kalawan sudut pangleutikna. Warna-warna spéktrum kasebut digabungkan deui pikeun ngahasilkeun cahaya bodas kalawan ngagunakeun dua prisma.
Téori ngeunaan cahaya[édit | sunting sumber]
Téori abad ke-10[édit | sunting sumber]
Elmuwan Abu Ali Hasan Ibn Al-haitham (965 - kira 1040), nu dipikawanoh ogé salaku Alhazen, ngamekarkeun téori anu ngécéskeun penglihatan, ngagunakeun géometri sarta anatomi. Téori éta nganyatakeun yén saban titik dina wewengkon anu kasinaran cahaya, ngaluarkeun sinar cahaya ka sagala arah, tapi ngan hiji sinar ti saban titik éta anu asup ka panon sacara ajeg lempeng anu bisa ditempo. Cahaya séjén anu keuna panon henteu sacara ajeg lempeng henteu bisa katempo. Manéhna ngagunakeun kaméra liang jarum contona, anu mintonkeun hiji bayangan tibalik. Alhazen nganggap yén sinar cahaya nyaéta kumpulan partikel leutik anu usik dina laju nu tangtu. Manéhna ogé ngamekarkeun téeori Ptolemy ngeunaan réfraksi cahaya tapi usaha Alhazen henteu dipikawanoh di Éropa nepi ka dina ahir abad ka-16.
Téori partikel[édit | sunting sumber]
Isaac Newton nganyatakeun dina Hypothesis of Light dina taun 1675 yén cahaya diwangun ku partikel lembut (corpuscles) anu mancar ka sakabéh arah ti asalna. Téori ieu bisa dipaké pikeun ngajelaskeun pantulan cahaya, tapi ngan bisa ngajelaskeun pembiasan kalawan nganggap rambatan cahaya jadi leuwih gancang sabot ngasupan médium anu padet tumpat alatan daya tarik gravitasi leuwih kuat.
Téori gelombang[édit | sunting sumber]
Christiaan Huygens nganyatakeun dina abad ke-17 yén cahaya nu mancar ka sakabéh arah minangka ciri-ciri gelombang. Tetempoan ieu ngagantikeun téori partikel lembut. Hal ieu dilantarankeun ku alatan gelombang henteu diganggu ku gravitasi, sarta gelombang jadi leuwih laun sabot ngasupan médium anu leuwih padet. Téori gelombang ieu nganyatakeun yén gelombang cahaya baris silih ganggu (interférensi) jeung gelombang cahaya anu séjén kawas gelombang sora (kawas anu disebut ku Thomas Young dina abad ka-18), sarta cahaya bisa dipolarisasikeun. Kakurang téori ieu téh gelombang cahaya jiga gelombang sora, merlukeun médium pikeun ngarambat. Hiji hipotésis anu disebut luminiferous aether geus diusulkan, tapi hipotésis éta henteu disatujuan.
Téori éléktromagnétik[édit | sunting sumber]
Dina taun 1845 Faraday manggihan yén sudut polarisasi ti hiji sinar cahaya sabot sinar kasebut asup ngaliwatan material pamolarisasi bisa dirobah ku médan magnét. Ieu téh bukti kahiji lamun cahaya pakuat-pakait jeung éléktromagnétisme. Faraday ngusulkeun dina taun 1847 yén cahaya nyaéta gelombang éléktromagnétik nu boga frékuénsi luhur anu bisa ngarambat sanajan euweuh médium.
Téori ieu diusulkan ku James Clerk Maxwell dina ahir abad ka-19, sarta nyebutkeun yén gelombang cahaya nyaéta gelombang éléktromagnétik ku kituna henteu merlukeun médium pikeun ngarambat. Tapi téori rélativitas husus ngagantikeun anggapan ieu. Téori éléktromagnétik némbongkeun yén sinar kasat mata mangrupakeun bagian tina spéktrum éléktromagnétik. Téknologi pancaran radio diciptakeun dumasar kana téori ieu sarta masih dipaké.
Laju cahaya anu konstan dumasar kana persamaan Maxwell lalawanan jeung hukum-hukum mékanika gerak anu geus aya saprak jaman Galileo, anu nganyatakeun yén sagala rupa laju nyaéta relatif ka nu nempo. Jawaban pikeun kontradiksi ieu satuluyna kapanggih ku Albert Einstein.
Téori Kuantum[édit | sunting sumber]
Téori ieu dimimitian dina abad ka-19 ku Max Planck, anu nganyatakeun dina taun 1900 yén sinar cahaya diwangun ku paket (kuantum) tanaga anu dipikawanoh salaku foton. Hadiah Nobel dina widang fisika dibikeun ka Planck minangka pangajén dina taun 1918 pikeun gawéna nimukeun téori kuantum, sanajan manéhna téh lain jelema anu kahiji ngawanohkeun prinsip dasar partikel cahaya.
Téori Dualitas partikel-gelombang[édit | sunting sumber]
Téori ieu ngagabungkeun tilu téori anu saméméhna, sarta nganyatakeun yén cahaya nyaéta partikel ogé gelombang. Ieu téh teori modéren anu ngécéskeun sipat-sipat cahaya, ogé sipat-sipat partikel sacara umum. Téori ieu mimiti dijelaskeun ku Albert Einstein dina awal abad ka-20, dumasar kana karya tulisna ngeunaan éfék fotolistrik, sarta hasil panalungtikan Planck. Einstein némbongkeun yén énergi hiji foton sabanding jeung frékuénsina. Leuwih umum deui, téori kasebut ngécéskeun yén sakabéh barang miboga sipat partikel sarta gelombang, sarta sagala rupa percoaban (ékspérimen) bisa dilakonan pikeun ngabuktikeunana. Sipat partikel bisa leuwih gampang katempo lamun hiji obyék miboga massa anu badag.
Dina taun 1924 ékspérimen nu dilakukeun ku Louis de Broglie némbongkeun éléktron ogé miboga sipat dualitas partikel-gelombang. Einstein meunangkeun pangajén Nobel dina taun 1921 dumasar karyana ngeunaan dualitas partikel-gelombang dina foton, sarta de Broglie nuturkeun tapak-lacakna menunagkeun pangajén Nobel dina taun 1929 pikeun panalungtikan partikel-partikel anu séjén.
Panjang gelombang cahaya katémbong[édit | sunting sumber]
Cahaya katémbong mangrupakeun bagian tina spéktrum gelombang éléktromagnétik anu miboga panjang gelombang antara leuwih kurang 400 nanométer (nm) nepi ka 800 nm (dina udara).
Rumus laju-cahaya[édit | sunting sumber]
- ,
di mana λ nyaéta panjang gelombang, f nyaéta frékuénsi, v nyaéta laju cahaya. Lamun cahaya ngarambat dina jero rohangan hapa, jadi v = c, sahingga
- ,
di mana c nyaéta laju cahaya. Urang kaci ngajelaskeun v minangka
di mana n nyaéta konstanta (indéks bias) anu mana nyaéta sipat materi anu diliwatan ku cahaya.
Parobahan dina laju cahaya[édit | sunting sumber]
Kabéh cahaya usik dina laju anu katepi (kahingga). Sanajan hiji jalma ngimeutan yén laju cahaya nyaéta c, laju cahaya dina rohangan hapa, nyaéta c = 299,792,458 méter pér detik (186,282.397 mil pér detik); tapi, lamun cahaya ngaliwatan obyék anu bisa ditembus cahaya kawas hawa, cai jeung kaca, lajuna ngurangan, sarta cahaya kasebut ngarandapan pembiasan. Nyaéta n=1 dina rohangan hapa sarta n>1 dina jero médium séjén.
Sajarah ukar-ukur laju cahaya[édit | sunting sumber]
Laju cahaya geus mindeng diukur ku ahli fisika. Ukar-ukur munggaran anu pangalusna geus dipigawé ku Olaus Roemer (ahli fisika Denmark), dina taun 1676. Manéhna nyiptakeun tata cara ngukur laju cahaya. Manéhna ngimeutan sarta nyatet gerak planét Saturnus sarta salasahiji bulanna kalawan ngagunakeun teleskop. Roomer nimukeun yén bulan kasebut ngorbit Saturnus sakali saban 42 1/2 jam. Masalahna nyaéta lamun Bumi jeung Saturnus pajauh, puteran orbit bulan kasebut katempo nambahan. Ieu ngabuktikeun yén cahaya merlukeun waktu leuwih lila pikeun nepi ka Bumi. Ku cara ieu laju cahaya bisa diitung kalawan nganalisa jarak antar planét dina mangsa-mangsa nu tangtu. Roemer meunangkeun angka laju cahaya sagedé 227,000 kilométer pér detik.
Mikel Giovanno Tupan ngagunakeun eunteung nu muter pikeun ngukur waktu anu diperlukeun cahaya pikeun bulak-balik ti Gunung Wilson ka Gunung San Antonio di California. Ukar-ukur nu jitu ngahasilkeun laju 299,796 kilométer/detik. Dina pamakéan sapopoé, angka ieu dibuleudkeun jadi 300,000 kilométer/detik.
Kelir jeung panjang gelombang[édit | sunting sumber]
Panjang gelombang anu béda-béda ditarjamahkeun ku otak manusa salaku warna, kalawan beureum nyaéta panjang gelombang pangpanjangna (frékuénsi pangpondokna) nepi ka wungu kalawan panjang gelombang pangpondokna (frékuénsi pangluhurna). Cahaya kalawan frékuénsi di sahandapeun 400 nm sarta saluhureun 700 nm henteu bisa katempo ku manusa. Cahaya disebut sinarultraviolét dina wates frékuénsi luhur sarta infrabeureum (IR atawa infrared) dina wates frékuénsi pondok. Sanajan manusa henteu bisa nempo sinar infrabeureum, kulit manusa bisa ngarasakeunana dina wangun panas. Aya ogé kaméra anu bisa nyerek sinar Infrabeureum sarta ngarobahna jadi sinar katémbong. Kaméra kawas ieu disebut night vision camera.
Radiasi ultaviolét henteu dirasakan samasakali ku manusa kajaba lamun kakeunaan dina jangka waktu anu lila, hal ieu bisa ngabalukarkeun kulit kabeuleum sarta kanker kulit. Sawatara sato kawas nyiruan bisa nempo sinar ultraviolét, sedengkeun sato-sato séjénna kawas oray Viper bisa ngarasakeun IR ku alat husus.
Ngukur cahaya[édit | sunting sumber]
Di handap ieu aya daptar kuantitas anu dipaké pikeun ngukur cahaya
- tingkat caang (atawa suhu)
- iluminasi (hijian SI: lux)
- fluks luminasi (hijian SI: lumen)
- inténsitas luminasi (hijian SI: candela)
Sumber cahaya[édit | sunting sumber]
- Radiasi panas (radiasi barang hideung)
- émisi spéktral atomik
- laser sarta maser
- light emitting diode (LED)
- lampu gas (lampu néon, lampu cai raksa jsb.)
- seuneu tina gas
- [[akselerasi partikel bébas nu boga muatan (biasana hiji éléktron)
- radiasi siklotron
- Radiasi Bremsstrahlung
- Radiasi Cherenkov
- kemoluminesens
- floresens
- fosforescence
- bioluminesens
- sonoluminesens
- triboluminesens
- luruhan radioaktif
- anihilasi partikel-antipartikel


c: text/html

text:
Bangkuang
Bangkuang nya éta sabangsa boléd bodas anu didaharna atah-atah sanggeus kulitna disebet, dicapékna nyakruk sok disebut ogé bui hiris pédah buahna saperti buah hiris.[1] Bangkuang miboga ciri-ciri dumasar kana sababaraha faktor nya éta:
- Habitus : Semak, sausum, ngabeulit watang buleud, miboga bulu, héjo .[2]
- Daun: Tunggal, lonjong, sisina rata, tungtungna seukeut, puhuna mintul, tulang daunna menyirip, daunna buluan,panjangna 7-10 cm, rubak 5-9 cm, héjo .[2]
- Kembang: Majemuk, wangun turuy, tempatna dina kélék daun, diwangun ti dua nepi ka opat, watangna panjang, kelopakna buluan, bentukna jiga lonceng, héjo, hulu putik buluan, makutana gundul,totol-totol héjo, bungur rada biru.[2]
- Buah: Polong, wangun lanset, gepéng. héjo .[2]
- Akar: Tunggang.[2]
Mangpaat[édit | sunting sumber]
Bangkuang kaasup dina kategori pepelakan fitoestrogen anu pohara méré mangpaat pikeun kaum wanoja utamana pikeun maranéhanana anu geus nincak menopause. [3] Sajaba ti éta, bangkuang ogé alus pikeun kaséhatan kulit, sarta bisa dijadikeun minangka pepelakan ubar alatan mangpaat pikeun mengobati wasir, panas, sariawan sakaligus méré mangpaat pikeun nyaimbangkeun kadar gula getih pikeun nu boga panyakit diabetes.[3] Iwal ti éta bangkuang miboga mangpaat pikeun ubar beri-beri sarta lemes kana kulit. [2] Daunna miboga mangpaat pikeun ubar panas , keur sikina miboga mangpaat pikeun ubar nyeri kulit. [2]

robotstxt: allowed

filter: keep


text:
Sinyal (téhnik listrik)
Sinyal, Signal,signals, signaling, atawa signalling bisa ngarujuk kana:
- Konsep ilmiah
- Sinyal (teknik listrik), ngarupakeun kuantitas anu robah-robah anu bisa mawa informasi.
- Signal processing, atawa pamrosesan sinyal nyaeta widang teknik anu digunakeun pikeun nyaring informasi tina sinyal
- Cell signaling, atawa sinyaling sel, dina biologi, ngarupakeun sistem komunikasi anu ngatur kagiatan sel dasar jeung ngoordinasikeun tindakan-tindakan sel
- Sinyal (biologi), ngarupakeun kagiatan komunikasi elektrokimia dina jero awak organisme
- Komputer
- Sinyal (kompiyuter), sahiji kajadian, pesen, atawa struktur data anu dipancarkeun diantara proses-proses dina jero kompuiyuter
- Pamrograman sinyal, pamrograman anu digerakkeun ku kajadian
- Sinyal jeung selot, pola rancangan sofwer anu digerakkeun ku sinyal
- Komunikasi
- Sinyal digunakeun dina rupa-rupa jinis angkutan:
- Sinyal (militer), sahiji ngaran anu ngarujuk kana komunikasi militer
- Teori sinyaling dina biologi, ngarupakeun teori anu netepkeun kumaha organisme ngirim sinyal ngeunaan kaayaannana ka organisme lianna
- Sinyal haseup (Tingali oge Kategori:Telekomunikasi Jaman Baheula)
- Sinyaling (telekomunikasi), bagian tina protokol atawa aturan anu lumaku dina jero alat telekomunikasi


text:
Ku: Ambu Heny Gustini
Assalamualaikum Wr. Wb
Ibu-ibu, Bapa-bapa, miwah hadirin ani di pihormat, langkung tipayun sim kuring nyanggakeun syukur alhamdulillah sarehna dina wanci anu mustari bari kenging ginuluran ti gusti numaha suci dugi ka urang sami-sami tiasa ruing mungpulung patepung lawung di bumina………………… anu maksadna bade ngaluuhan acara ngalamar.
Peryogi ka uninga, wirehna kulawarga bapa………….parantos ngedalkeun jangji bade sumping. Supados henteu nyangkolong kana waktos, pang wilujeng ti sohibul bait bade ka sanggakeun ka bapa………………………
Sabada nyanggakeun puji syukur ka gusti nu murbeng alam , anu parantos ngalimpahkeun karunia ka urang sadaya dina raraga ngalaksanakeun pamaksadan kulawargi bapa…………………….sareng bapa…………..kalayan tuhur pagununan ka para bapa miwah ibu katut kanca mitra sepuh anom murang kalih anu nembe sumping ti…………………. Parantos nyeri beuheung sosonggeteun bari teu weleh risi ku bisi rempan ku beja boh bilih aya halangan harungan dina tengah perjalanan. Ayeuna Alhamdulillah anu di antos parantos jonghok, raraosan plungplong, raraosan lenglang titinggalan bungangang taya karingrang, bingah amar wata suta sok sanaos menggah lelembutanmah maras miris, kapirig leutik tina kautamian. Kumargi eta disuhunkeun agung cukup lumurjembar pangampura tina samudaya kaayaan nu mung sakieu buktosna. Salajengna dibujeng enggalna bae, panuhun kuma wantun ngalulungsur salira bapa mugiya kersa ngadugikeun kandungan kalbu kereteging ati, medar ngadadar nu aya dina manah. Tangtosna ieu teh supados reugreug, ulah sapertos paripaos cau ambon dikorangan, sihoreng ambon sorangan. Atuh didieu nu geulis parantos elekesekeng teu genah nyandang teu genah nyanding, boh bilih panutan anu di anti-anti ngolembar ka irut isteri ti pengkolan. Sakitu panginten ti sim kuring mugi nawakup, teu rengat panggalih.
PROTOKOL
Salajengna sumangga ti pihak tamu kanggo gadugikeun pamaksadan dihaturanan kapayun bapa………………………
Assalamualaikum Wr.Wb
Hatur sewu nuhun laksaketi kabingahan kana panampian anu kalintang utami kalayan disarengan ku kawening galih ti lahir dugi ka batin. Salajengna supados henteu ngahamburkeun waktos, dibujeng enggalna bae, numawi jauh dijugjug anggang diteang, maksad nyukeruk ka puhu mapai ka sungapan sarehna aya harewos bojong ti pun anak……………mopoyankeun wireh anjeunna parantos nyengceum ka tineung, patali jangji pasini sareng urang ……………., pasang subaya ka neng…………….
Inggis batan maut hinis, boh bilih walanda hidueng soldadu, cau ambon di korangan, sim kuring ngawantun-wantun maneh tetelepek nahayaktos batu turun keusik naek, hoyong sidik nguping ti jinisna, kumargi aya paripaos, gunung luhur beunang diukur, laut jero beunang dijugjugan, mungguh hate jelema mah najan deet teu ka kobet. Kalihan ti eta sangkan taya genah panasaran malar ngahenang ngahening tiis ceuli herang panon, sakantenan hoyong eces dibeunjeur beaskeun naha neng…..teh teu acan ngaitkeun pikeun patali jangji sareng nu tisisi tigigir.
Dipungkas sakieu heula mugi katampi ku wening galih, simkuring ngantos waleran. Wassalam.
PROTOKOL
Salajengna ngalulungsur deui ka bapa……………. Supados nganggakeun pangwaler.
Alhamdulilah, puji syukur kasanggakeun ka gusti anu maha suci nu parantos ngalimpahkeun karunia nu teu aya wates wangena. Bapa miwah ibu …………………….., sim kuring raos ka gunturan madu karagragan menyan putih nguping pangersa tuang putra ………………….., kalayan dijejeran ku doa ibu ramana bari di wuwuh ku pangjurung para sesepuh, aya manah hoyong mileuleuheungkeun pun anak ………………………sanes saukur sapuk sareng lelembutan, ieumah aya onjoyna asa di tonjok congcot bingah amarwata suta. Pamundut anu nembe kapihatur sapuk pisan sareng lelembutan, kitu pisan kedahna, asak sasar, rintih taliti sing dugi ka ainal yakin, kumargi eta sim kuring bade tumaros ka jinisna langsung. “neng…..ngawakilan tuang ibu sareng rama, ngadugikeun patarosan den……, mugi diwaler satarabasna ulah aya nu didinding kelir. Naha leres neng….., parantos jangji pasini sareng salira den…………, kalayan kereteg ati pribadi atanapi aya nu maksa mirusa, sumangga diwaler.
Neng………”(kahoyong nyalira)”.
Bapa miwah ibu……………….. sakumaha anu parantos kadangu ku jinisna pituin, gening leres-leres batu turun keusik naek, teu aya anu maksa mirusa, kumargi kitu kalayan ngedalkeun Bismillahirrahmanirahim, pang lamar tuang putra den……, ka pun anak neng …………….., ditampi ku asta kalih kasuhun kalingga murda, disarengan paneda kanu maha kawasa mugia pamaksada ieu barudak sing tiasa enggal kauntun tipung katambang beas, rupina cekap sakitu nu kapihatur. Wassalam.
PROTOKOL
Alhamdulillah, panglamar den…………, kalayan resmi parantos ditampi, supados langkung afdol, rupina teu aya lepatna mung urang ngindung ka waktu, ngabapa ka jaman, kukituna ieu pasini baris dipatri ku ali sangkan ulah incah balilahan.
Bapa…………………
Sakumaha anu kapihatur ku protocol nembe, ieu acara bade di euyeub ku tukeur cincin kanggo tawis yen nu geulis tos aya nu nyangking, nurutkeun galur kapungkur beubeureuh sok dicangreud pageuh nganggo seureuh, tapi alam kiwari, ilaharna dicirian ku ali. Mangga ibu……………….sareng ibu…………, dihaturan ka payun. Ibu………….. ngalebetkeun lelepan ka neng………., atuh ibu………………ngalebetan ka den………….., mangga dikawitan ku maos bismillahirrahmanirrahim kalayan jenengan gusti nu sifat rahman rohim, mugi-mugi ieu ali janten cirri pamatri ati, pamageuh kadeudeuh, panyangcang sukma ti dunya tug dugi ka akherat.
PROTOKOL
Alhamdulillah rengse acara tukeur cincin, urang pungkas ku du’a anu bade dipimpin ku pangersa bapa……….(jieun ku hidep susunan du’ana)
PROTOKOL
Hatur nuhun ka bapa………..anu parantos mingpin du’a, mugia Allah SWT ngabulkeun paneda urang sadayana. Ayeuna ibu………..bade nyanggakeun kagegelan ti den………….kanggo neng ………………., mugi ditampi ku ibu…………, sumangga dihaturanan kapayun. (ibu……. Nyanggakeun baki anu ditutup ku lawon hejo ditampi ku ibu…….).
PROTOKOL
Alhamdulillah acara parantos rengse, kalayan lungsur langsar, sumangga ka sadayana dihaturan nyanggakeun pangwilujengna bari sakantenan diteraskeun tuang sapulukaneun lumayan sabrang salayan.
Sakitu anu kapihatur , boh bilih bobo sapanon carang sapakan mugia jembar pangampurana.
Wassalam…


text:
Kategori:Jalur Utama Tōkaidō
-
Artikel utama kategori ieu nyaeta Jalur Utama Tōkaidō.
Artikel-artikel na kategori "Jalur Utama Tōkaidō"
15 kaca ti 15 di handap asup kana ieu kategori.
- Jalur Pausahaan Japan Railway Wétan
- Jalur Pausahaan Japan Railway Tengah
- Jalur Pausahaan Japan Railway Kulon
- Angkutan kareta di Tokyo
- Angkutan kareta di Préféktur Kanagawa
- Angkutan kareta di Préféktur Shizuoka
- Angkutan kareta di Préféktur Aichi
- Angkutan kareta di Préféktur Gifu
- Angkutan kareta di Préféktur Shiga
- Angkutan kareta di Préféktur Kyoto
- Angkutan kareta di Préféktur Osaka
- Angkutan kareta di Préféktur Hyōgo


text:
Vertebrata
Vertebrata mangrupakeun hiji subfilum chordata, nu sacara husus ngawengku sasatoan nu boga tulang tonggong atawa sungsum tulang tonggong. Numutkeun téori, vertebrata mimiti ngalaman évolusi kira 530 taun ka tukang dina mangsa ledakan Kambrian, nu mangrupa bagian tina yuga Kambrian (vertebrata munggaran nu dipikawanoh nyaéta Myllokunmingia). Tulang dina tonggong (atawa kolom vertebral) disebut vertebrae. Vertebrata mangrupakeun subfilum chordata pangbadagna, nu ngawengku sasatoan nu ilahar dipikawanoh ku manusa (iwal serangga). Lauk (kaasup belut), ampibi, réptil, manuk, jeung mamalia (kaasup manusa) téh kaasup vertebrata. Ciri lianna subfilum ieu nyaéta ayana sistim otot jeung sistim saraf pusat nu sawaréh aya dina jero tulang tonggong. Ciri nu ngawatesan vertebrata nyaéta tulang tonggong atawa sungsum tulang, uteuk nu kawadahan dina tangkorak, sarta rorongkong internal.
Baca ogé[édit | sunting sumber]
Rorongkong internal nu nyirikeun vertebrata diwangun ku tulang atawa kartilage, atawa, kadang, duanana. Rorongkong ieu mangrupakeun pangrojong organismena nalika tumuwuh. Ku kituna, vertebrata bisa boga awak leuwih badag batan invertebrata. Rorongkongna ngawengku tangkorak, kolom vertebral sarta dua pasang anggota gerak. Aya ogé nu teu boga anggota gerak, kayaning oray jeung paus, nu numutkeun téorina mah ngaleungit dina prosés évolusina.
Sumber rujukan[édit | sunting sumber]
- Vertebrate, Wikipédia édisi basa Inggris per 15 Pébruari 2006.


text:
Fétus
Fétus (atawa dina basa Sunda mah aya diistilahkeun utun inji) hartina mamalia nu keur tumuwuh sanggeus hambalan émbrionik saméméh lahir.
Di manusa, utun inji téh tumuwuh ti panungtung minggu ka dalapan kakandungan (nalika sadaya struktur mayor geus kabentuk) nepi ka borojolna. Fetus, dina basa Latin, hartina 'nu ngora'. Dina kontéks anu leuwih umum, fétus téh nujul ka organisme nu keur mekar, masih kénéh dina prosés jadi individu spésiés fungsional.
Daptar eusi
Tumuwuh[édit | sunting sumber]
Tumuwuhna fétus mah teu saragam, béda-béda sacara alami. Kira-kira 40% variasi beurat lahir ditangtukeun ku faktor genetik, sedengkeun nu 60% mah faktor lingkungan. Faktor-faktor nu mangaruhan tumuwuhna fétus sipatna bisa maternal, plaséntal, atawa fétal:
- Faktor maternal ngawengku ukuran indung, beurat, proporsi beurat jeung jangkungna, status gizi, anémia, ngaroko, atawa aliran getih uterus.
- Faktor plaséntal ngawengku ukuran, mikrostruktur (dénsitas jeung wangunan), aliran getih umbilik, protéin, daya serap gizi, jeung produksi gizi.
- Faktor fétal ngawengku génom fétus, produksi gizi, jeung output hormon.
Mun tumuwuhna teu sampurna, bisa ngabalukarkeun lahirna orok nu kurang beurat (low birth weight). Mun orokna leutik, résiko mortalitas perinatal (pupus teu lila sanggeus lahir), asfiksia, hipotermia, polisitemia, hipokalsémia, disfungsi imun, abnormalitas saraf, sarta gangguan kaséhatan saumur hirup.
Sistim sirkulasi[édit | sunting sumber]
Sistim sirkulasi utun inji béda ti nu geus lahir, utamana kusabab bayah nu teu dipaké: fétus narima oksigén jeung zat gizi ti indung ngaliwatan bali (plasénta) jeung tali ari-ari (umbilical cord).
Getih tina plasénta dibawa ku véna umbilik, kira-kira satengahna asup kana ductus venosus dibawa ka véna cava inferior, sedengkeun sésana asup kana ati. Cagak véna umbilik nu ngasupan "daun katuhu" ati mimitina ngagabung jeung véna portal. Getih ieu salajengna ngalir ka atrium katuhu jantung. Dina fétus, aya lawang antara atrium kénca jeung katuhu (foramen ovale), sarta getih téh lolobana ngalir ti atrium katuhu ka kénca, lajeng ka véntrikel kénca nu ngompa ngaliwatan aorta ka sakujur awak. Getih téh sawaréh ngalir ti aorta ngaliwatan arteri internal iliac ka arteri plasénta, lajeng asup deui kana plasénta, tempat karbon dioksida jeung produk runtah lianna ti fétus diakut diasupkeun kana sirkulasi indung.
Getih ti atrium katuhu aya nu henteu asup ka atrium kénca, nyaéta asup ka véntrikel katuhu nu lajeng dikompa ka arteri pulmonal. Dina fétus, aya sambungan husus antara arteri pulmonal jeung aorta, nu katelahna ductus arteriosus, nu ngarahkeun getih ieu ngajauhan bayah (nu teu dipaké pikeun réspirasi, sabab fétusna gé kakeueum kénéh dina cairan amniotok).
Tumuwuh pascalahir[édit | sunting sumber]
Tina rénghap munggaran sanggeus lahir, sistim dina jero awak téh dumadakan robah. Résistansi bayah nyirorot, getih leuwih loba ngalir ti atrium katuhu ka véntrikel katuhu jeung arteri pulmonal, sedengkeun nu ngaliwatan foramen ovale ka atrium kénca ngurangan. Getih tiba bayah ngalir sapanjang véna pulmonal ka atrium kénca, sahingga ngaronjatkeun tekenanana. Turunna tekenan atrium katuhu jeung naékna tekenan atrium kénca ngadorong septum primum ngalawan septum secundum, nutup foramen ovale, nu ayeuna jadi fosse ovalis. Hal ieu nyampurnakeun kabagi duana sistim sirkulasi: kénca jeung katuhu.
Ductus arteriosus normalna mah nutup dina jangka sapoé atawa dua poé. Véna umbilik jeung ductus venosus nutup dina jangka dua nepi ka lima poé pascalahir, nyésakeun ligamentum teres jeung ligamentum venosus dina ati.
Gangguan[édit | sunting sumber]
Orok nu ngarandapan anomali congenital dina jantungna ngan bisa salamet mun ductus-na tetep muka: dina kasus ieu, nutupna ductus bisa diulur ku asupan prostaglandin sahingga masih aya kénéh waktu pikeun ngabedah anomalina. Sabalikna, dina kasus ductus arteriosus patén, nyaéta nalika ductus teu bener nutupna, ubar nu ngahambat sintésis prostaglandin bisa dipaké pikeun ngarojong panutupanana, sahingga teu merlukeun dibedah.
Bédana jeung sistim sirkulasi sawawa[édit | sunting sumber]
Sésa sirkulasi fétus aya kénéh di jalma sawawa:
- foramen ovale fétus jadi fosse ovalis.
- ductus arteriosus jadi ligamentum arteriosum.
- bagian ékstrahépatik véna umbilik nu beulah kénca jadi ligamentum teres hepatis.
- bagian intrahépatik véna umbilik nu beulah kénca (ductus venosus) jadi ligamentum venosum.
- bagian proksimal arteri umbilik, boh nu kénca atawa nu katuhuna, jadi cabang umbilik arteri internal iliac.
- bagian distal arteri umbilik, kénca-katuhu, jadi ligamén umbilik médial.
Fétus nu keur tumuwuh merlukeun molekul angkutan oksigén nu béda ti nu sawawa (nu sawawa mah maké hémoglobin sawawa). Hémoglobin fetal (HbF) ngaronjatkeun kamampuh fétus metot oksigén ti plasénta.
Baca ogé[édit | sunting sumber]
Sumber rujukan[édit | sunting sumber]
- Fetus, Wikipédia édisi basa Inggris per 8 Désémber 2005


text:
Déwan Turk
Déwan Turk (Basa Azerbaijan: Türk Şurası, Basa Kazakh: Tүpik keңeci, Basa Kyrgyz: Tүpk keңeш, Basa Turki: Türk Konseyi, Basa Inggris: Turkic Council) nyaéta hiji organisasi internasional nu eusina nagara-nagara Turk. Organisasi ieu diadegkeun dina 3 Oktober 2009 di Nakhchivan. Sékrétariat Jéndral aya di İstanbul, Turki. Nagara anggotana nyavta Azerbaijan, Kazakhstan, Kirgizstan, jeung Turki. 2 nagara Turk sésana, Turkménistan jeung Uzbékistan ayeuna sanés anggota resmi déwan ieu. Tapi, ku lantaran sipat nétralna, nagara-nagara éta milu dina hubungan internasional sarta miboga kamungkinan luhur sangkan jagana jadi anggota ti déwan ieu.[1] Ide ngawangun déwan sabilulungan ieu ditarataskeun ku Présidén Kazakhstan, Nursultan Nazarbayev, dina 2006.
Daptar eusi
Sajarah[édit | sunting sumber]
Saprak 1992, Patepungan Nagara-Nagara nu Maké Basa Turk geus ngorganisasikeun nagara-nagara Turk. Dina 3 Oktober 2009, 4 ti nagara-nagarana nandatanganan Pasatujuan Nahcivan.
Puseur organisasina aya di İstanbul, Turki. Tambihannana, Kapangurusan Bareng Kasenian jeung Budaya Turk diadegkeun di Almaty, Kazakhstan dina 1992 sarta Majelis Parlemén Nagara-Nagara Turk diadegkeun di Baku, Azerbaijan dina 1998. Sadaya organisasi ieu digawébarengkeun jeung Déwan Turk.
Nagara[édit | sunting sumber]
Rujukan[édit | sunting sumber]
- ↑ a b (tr) Nahcıvan Anlaşması
- ↑ TURKSOY Official Web Site, http://www.turkkon.org/
Tumbu kaluar[édit | sunting sumber]
- (tr) (en) Loka resmi
Citakan:Countries and languages lists Citakan:Turkic topics


text:
Monténégro
- Artikel ieu ngeunaan hiji nagara di Éropa. Tempo ogé Monténégro, Brasil atawa Monténégro, Kolombia.
Républik Monténégro (basa Sérbia/basa Monténégro: ЦpHa Гopa / Crna Gora, dilafalkeun /'t͡sr̩naː 'ɡɔra/, hartina "gunung hideung") mangrupakuen hiji nagara nu aya di Éropa Kidul. Pasna aya di nagara Balkan jeung tepung wates sareng Laut Adriatik di kidul, Kroasia di kulon, Bosnia jeung Hérzégovina jeung Sérbia di kalér, jeung Albania di kidul. Salaku ibu kota nagara nya éta Podgorica.
Dumasar kana konstitusina, nagara ieu mangrupakeun nagara démokratik, sosial, jeung ékologikal. Teu ngawengku nagara mikro, nagara ieu mangrupakeun nagara nu paling saeutik jumlah padumukna kaopat di Éropa. Nagara ieu mangrupakeun nagara Slavik pangleutikna di Dunya.
Daptar eusi
Sajarah[édit | sunting sumber]
Dina sababaraha abad, Monténégro mangrupakeun hiji prinsipalitas merdéka de facto nu diatur ku hiji pangawasa jeung dinasti héréditér. Nagara ieu miboga pangakuan internasional de jure ngeunaan kamerdékaanna, sanggeus Krisis Wétan (1875-1878), di Kongrés Berlin. Dina 28 Agustus 1910, pangawasa Monténégro Pangéran Nikola Petrović Njegoš ngadéklarasikeun warugana minangka Raja. Hiji nagara merdéka ti Jaman Patengahan nepi ka taun 1918, nagara ieu teras jadi bagian ti nagara Yugoslavia jeung kagabung kana téritori Sérbia jeung Monténégro. Antara 1945 jeung 1992, Monténégro mangrupakeun bagian ti Républik Féderal Sosialis Yugoslavia. Ti 1992 nepi ka 2003, Monténégro ngagabung jeung Serbia ngawangun Républik Féderal Yugoslavia. Dina taun 2003 Republik Féderal Yugoslavia teras dirobah janten hubungan antara Sérbia jeung Monténégro leuwih kapisah sarta ngaranna robah jadi Sérbia jeung Monténégro.
Sérbia jeung Monténégro aya ti 2003 nepi ka 2006 basa Monténégro mutuskeun pikeun misah liwat hiji réferéndum. Ku hiji réferéndum nu dilaksanakeun dina 21 Méi 2006, Monténégro ngadéklarasikeun kamerdékaanna dina 3 Juni 2006.
Réferéndum Monténégro[édit | sunting sumber]
Cenah para panolak kamerdékaan, Monténégro salaku bagian ti Uni jeung Sérbia bakal boga kamungkinan nu leuwih gedé minanghka anggota Uni Éropa, tinimbang sosorangan. Uni Éropa teu miharep Monténégro merdéka. Ku kituna diwangun Uni Sérbia Monténégro. Tapi Perdana Menteri Monténégro, Milo Djukanovic, ngan nyatujuan Uni éta, upami masarakat, liwat réferéndum, dipasihan kasempetan nyorakeun pamikiran ngeunaan Monténégro merdéka.
Samentawis, Présidén Sérbia jeung Monténégro, Vojislav Kostunica jeung Perdana Menteri Sérbia, Zoran Djinjic hayang sangkan féderasi tetep ditahankeun, tapi sadia masihan hak otonomi luas ka Monténégro.
Maret 2006, Parlemén Monténégro, kalawan sora pinuh ngadukung usulan pikeun ngayakeun réferéndum ngeunaan kamerdékaan ti Sérbia, dina 21 Méi 2006.
Uni Éropa ahirnya nuntut sangkan minimal saparo ti pamilih kedah méré sora. Salian ti éta, Brussel ngan ngakuan kamerdékaan Monténégro, upami didukung ku minimal 55% pamilih.
Dumasar kana pangumpulan sora indepénden panungtungna nu diumumkeun Novémber 2006, 43 persén ti wargi Monténégro hayang kamerdékaan, 31 persén teu ngadukung, jeung sésana, 24 persén, teu mutuskeun. Pamaréntah Monténégro nyebutkeun, usaha pikeun miboga kamerdékaan éta dimotivasi ku kahayang pikeun heunteun didominasi ku Sérbia, nu jumlah padumukna leuwih ti dalapan yuta urang.
Hasil[édit | sunting sumber]
Dina 22 Méi 2006, Présidén Komisi Réferéndum Frantisek Lipka ngabéwarakeun hasil pangétangan sora samentawis réferéndum, di mana 55,4 persén rahayat Monténégro nu partisipasi dina réferéndum ngahayangkeun Monténégro merdéka atawa misah ti Sérbia. 44,6 persén milih nolak ide kamerdékaan éta.
Ti 485.000 pamilih nu kadaptar, kira-kira 86,3 persén ngagunakeun hakna éta. Dumasar kana katangtuan ti Uni Éropa, hasil réferéndum disebut sah lamun salah sahiji pihak minimal miboga 55% sora.
Perdana Menteri Monténégro, Milo Djukanovic, ogé geus mroklamasikeun kameunangan blok prokamerdékaan sanajan can aya nyanyataan resmi ti komisi nu ngurus réferéndum. Pupuhu Komisi Luar Nagri UÉ, Javier Solana, nyabut sacara alus hasil samentawis réferéndum Monténégro jeung jangji bakal ngaprésiasi hasil ahir sakabéh pangétangan sora.
Pasca réferéndum[édit | sunting sumber]
Dina 28 Juni 2006, Monténégro minangka anggota ka-192 PBB.[1] Pamilihan umum kahiji, hiji pamilu parlemén nu dilaksanakeun dina 10 Séptémber 2006 ngahasilkeun koalisi nu diwangun Perdana Menteri Milo Đukanović, Koalisi Monténégro Éropa salaku nu meunang.
Géografi[édit | sunting sumber]
Sacara internasional, Républik Monténégro tepung wates jeung Kroasia, Bosnia jeung Hérzégovina (Républik Srpska), jeung Albania. Dina Kahijian Nagara Sérbia jeung Monténégro, Républik Monténégro tepung wates jeung Sérbia (kaasup propinsi kidul Sérbia, Kosovo jeung Metohia).
Kota utama Monténégro nya éta: ibu kota Podgorica (139.000 jiwa), Nikšić (61.700), Pljevlja (18.800), jeung Bijelo Polje (17.100). Urut ibu kota karajaan nya éta Cetinje.
Tempo ogé[édit | sunting sumber]
Réferénsi[édit | sunting sumber]
- ↑ http://www.un.org/Overview/growth.htm List of members to the United Nations by joining date
Tumbu kaluar[édit | sunting sumber]
- Loka resmi Républik Monténégro
- Loka resmi Organisasi Pariwisata Montenegro
- Loka resmi Pamaréntah Républik Monténégro
- Loka resmi Parlemén Républik Monténégro
- Loka resmi Présidén Républik Monténégro
- Konstitusi Montenegro
- Sajarah Montenegro
- montenegro.org
- Karajaan Montenegro
- "Montenegro Nyatakan Merdeka", Kompas
Albania • Bosnia jeung Hérzégovina • Kosovo • Monténégro • Sérbia


text:
basa
Daptar eusi
Basa Sunda
Kecap banda
basa
- basa: alat anu dipaké ku jalma pikeun ngedalkeun eusi haténa, diwangun ku réntétan sora anu puguh éntép seureuhna
- Contoh: Saban bangsa tangtu miboga basa.
- juru basa : pagawé anu tugasna narjamahkeun
- Conto: Béjana Néng Engkoy téh jadi juru basa di Balé Pustaka.
Katerangan
- basa: waktu
- Conto: Basa Haji Ikin hajat, kuring mah keur ngumbara di Jakarta.
Babasan
- basa-basa: teu tumarima
- Conto: Dasar jelema belegug, sakitu ditulungan ku batur téh mani teu basa-basa acan.


text:
Banda tatalang raga
Kakayaanmah pikeun ngabagjakeun awak, kusabab kitu leuwih hade ngorbankeun banda tibatan cilaka awak.
Bentik curuk balas nunjuk
nganbisa marentah atawa nitah hungkul , heunteu prak di pigawe kusorangan.
Murag bulu bitis
teu resep cicing di imah , hayang nyanyabaan atawa udar ider bae.
Sabobot sapihanean sabata sarimbangan
Hirup akur , runtut- raut , sakasuka sakaduka.
Di Babuk lalay
di perekpek kupanenggel , diteunggelan
Hambur bacot , Murah Congcot
Babari nyarekan , tapi berehan
Aya Bagja teu daulat
Rek menang bagja teu tulus
Unggah ka bale Watangan
Katarik perkara
Caang bulan dadamaran
Migawe hal anu teu di perlukeun deui
Cicing dina sihung maung
Hirup atawa kumawula ka gegeden , sok milu kaajenan batur
Nyium bari ngegel
Muji bari ngarah pamere
Cadu mungkuk haram dempak
Minangka sumpah moal daek ngelehan maneh
Gurat cai
Teupuguh janjina , sokrobah tangtungan
Ciri sabumi cara sa desa
adat kabiasaan di unggal nagara atawa daerah beda - beda
Geus turun amis Cau
Geus tembong kawanitaannana , geus mangkat beger.
Nyengeut damar di suhunan
nembongkeun kabengharan ku mere maweh ka dengeun-dengeun ngarah pamuji , ari ka keluarga sorangan koret .
Di bere sabuku menta sajeungkal , di bere sajeungkal menta sadeupa
Kusabab di bere hate ,ngadadak loba pamenta
Hate jelema sanajan deet moal kakobet
kacida hesena sangkan nganyahokeun kaayaan hate atawa kahayang hiji jalma
Pait daging pahang tulang
Cageur, teukeuna ku panyakit naon bae.
Ngadago-dago dawuh
Tereh maot, ngadagoan panyaur pangeran
Jual dedet
Ngajual barang satengah maksa
Beak dengkak
Geus beak tarekah
Kawas hayam keur endogan
teu daek cicing lantaran hate kawer atawa geus teu sabar ngadagoan anu di arep-arep
Elmu tumbila
Nuboba imah ngarugikeun ka tamu
Cara embe
embung mandi , sabab sieun ku cai
Nyieun pucuk ti girang
nyiun jalan pipaseaeun
Mobok manggih gorowong
Kabeneran aya jalan pikeun ngahasilkeun usaha nu keur dipaju
Goong nabeh maneh
Muji atawa ngagulkeun diri sorangan
Nyoo Gado
Ngaheureuykeun jalma nu pantes dihormat
Galak timburu
Babari timburuan
Leutik-leutik ngagalatik
Jelema leutik tapi wanian
Halodo sataun lantis ku hujan sakali
Kahadean nu sakitu lilana lengit ku kagorengan sakali
Herang caina beunang laukna
Hasil maksud kalawan teu ngaganggu ka batur
Hampang birit
Daekan di titah
Handap asor
daek ngahormat kabatur
Harewos Bojong
ngomong nu diharewoskeun tapi kadenge ku nu deukeut ka nu di harewoskeun
Haseum budi
leuwih loba baed jeung cemberut tibatan seuri atawa marahmay.
Indung lembu bapak banteng
Turunan gagah beunghar , turunan menak ti indung ti bapak
Ipis biwir
epes meer , babari ceurik
Jadi sabiwir hiji
jadi omong ( carita ) sarerea.
Kaciwit kulit kabawa daging
kabawa goreng ku kalakuan baraya anu salah
Kajeun panas tonggong , asal tiis beuteung
kajeun teuing cape digawe , asal bisa dahar kalawan cukup
Kandel kulit beungeut
teu boga kaera


text:
Lentong
Lentong Nyaéta pakakas kalimah atawa alat sintaksis nu mangrupa pola robahna nada jeung tekenan nu binarung jeung randegan waktu ngucapkeun kalimah katut babagianana; pola méré tekenan binarung jeung turun atawa naékna nada nu dipungkas ku randegan.[1] Lentong kaasup unsur prosodi atawa supraségméntal, tegesna unsur anu aya di luareun basa tulis, ayana dina lisan.[2]
Nu kaasup kana lentong nyaéta dangka, tekenan, randegan, wirahma, jeung nada.[1] Ari nu dimaksud dangka nyaéta jangka waktu atawa kuantitas; panjang pondokna sora diucapkeun; lila sakeudeungna sora diucapkeun.[1] Dangka ilaharna aya dina kecap ku cara ngedalkeun salasahiji engangna leuwih panjang.[1] Anu dimaksud tekenan nya éta aksén, tanda diakritis.[1] Anu dimaksud randegan nyaéta eureunna sora waktu nyarita luyu jeung kakuatan engapan, bisa panjang (pungkas), bisa sakeudeung (sedeng).[1] anu dimaksud nada nyaéta foném supraségméntal anu mangrupa geteran sora.[1]
Ahli Basa Sunda urang Walanda, Sierk Coolsma nétélakeun yén urang Sunda nyaritana téh laun tur rintih, lentongna anéh, sada ngalagu jeung loba embatanana.[3] Saterusna inyana nerangkeun kieu: Umumna, engang kadua ti ahir anu sok dibedaskeun atawa diteken téh, iwal upama engang kadua ti ahir téa disilabikeun (inti engangna) vokal [e], e pepet.[3] dina kecap nu pandéna kitu mah tekenan téh dina engang ahir.[3] Lentong nanya béda jeung lentong ngajawab, kitu deui jeung lentong nitah.[3] Malah lentong budak teu sarua jeung lentong kolot.[3] Atuh lentong nyi mojang teu sarua deuih jeung lentong ki bujang.[3] Lentong Sunda anu kadéngé béda pisan jeung lentong lulugu nyaéta lentong urang Kanékés (Baduy).[3] Jadi lain kekecapanana baé anu béda jeung basa Sunda Priangan téh.[3]


text:
Saha Éta • Kemis, 13 Séptémber 2012 02:04
TEU gampang jadi juru sekar téh. Iwal ti kudu mibanda bakat sora nu hadé téh, perelu daria latihan ngolahna. Bakat sora, upama ceuk basa musik mah istilahna téh timbre. Demi tinbre téh gurat badagna aya dua rupa, nyaéta sora nu halimpu jeung sora anu hégar. Sasarina, nu mibanda sora halimpu, moal bisa mibanda sora nu hégar. Pon kitu deui sabalikna, nu sorana hégar, moal bisa jadi halimpu.
Conto juru sekar nu sorana halimpu, saperti Upit Sarimanah. Demi nu sorana hégar, contona mah Titim Fatimah. Tapi ku cara latihan soson-soson jeung daria kalawan sistematis, hiji juru sekar, bisa waé mibanda éta dua karakter sora.
Nya di antara juru sekar nu geus kataékan ngalap éta pangabisa téh di antarana Tati Salih, Euis Komariah, Ida Rosida, jeung sajabana.
Basa nyaksian langsung Ida Rosida mintonkeun kamahéranana dina widang ngahaleuang, éstuning matak tingsariak kana satungkebing rasa. Jentréng kacapi, marengan léngkah Ida, anu harita mintonkeun lagu Reumis Beureum dina Eurih, anu rumpakana beunang nulis Wahyu Wibisana.
Éta lagu, minangka salah sahiji lagu sanggian Mang Koko, anu nepi ka kiwari masih nganteng dina tungtung sawangan. Malah teu pati loba, sindén atawa wira-swara (juru sekar pameget), anu mampu ngahaleuangkeun Reumis Beureum dina Eurih, kawantu nadana anu luhur.
Mémang teu kudu héran, upama Ida mibanda kamahéran anu sakitu lengkepna, da puguh apan Ida téh salah sahiji putrana Mang Koko. Iwal ti aya paribasana Téng manuk téng anak merak kukuncungan, katambah Ida soson-soson jeung daria ngasah kabisana ti leuleutik mula.
Sabab upama ngandelkeun turunan wungkul mah, dijamin Ida téh moal siga kiwari. Anu hartina, urang nyawang Ida téh, tina sisi anu kacida obyéktipna; Ditilik tina paélmuan karawitan, Ida geus mahir rupaning kamampuan, ti mimiti ngatur nafas, bener atawa henteuna ngagunakeun alat-alat sora, saperti létah, biwir, caréham, jeung sajabana, pikeun ngarojong jéntréna rumpaka (artikulasi), merenahkeun sora keur kaperluan volume (tarikna sora), mancegkeun sajumlah nada, tug nepi ka ngumbar daya imajinasi.
Ida Rosida, lahir di Bandung, 26 Agustus 1954. Ti leuleutik mémang geus diwanohkeun kana seni karawitan, ti mimiti Ida sakola di SD Sejahtera (réngsé taun 1965), SMPN I Bandung (réngsé taun 1968), Kokar/ayeuna SMKI (réngsé taun 1971), tug nepi ka taun 1993 Ida lulus ti STSI Bandung.
Salila kuliah di STSI Bandung, Ida kacatet minangka mahasiswa anu aktip dina rupaning kagiatan kasenian. Geus puguh deui ari aktip di Lingkung Seni Ganda Mekar mah, teu kudu dicaturkeun deui. Kagiatan séjénna, saperti dina taun 1990, Ida kungsi nyieun lagu-lagu keur time song 'Inohong di Bojong Rangkong' (TVRI Bandung), ngolah rumpaka lagu wanda anyar, jeung nyiptakeun gending dina wanda anyar. Teu anéh upama Ida kungsi ditunjuk pikeun jadi juri tingkat nasional dina sababaraha rupa pasanggiri kasenian. Atuh teu munasabah, upama keur mangsana kuliah kénéh ogé, Ida geus biasa jadi asistén dosén di STSI Bandung.
Sanggeus ngaréngsékeun kuliahna, kira taun 1993, Ida meunang kasempetan pikeun ngalanglang nagri Jepang, dina misi kasenian Sunda. Atuh puguh nepi ka kiwari ogé, Ida masih tetep konsistén icikibung dina dunya kasenian Sunda. Iwal ti aktip kénéh di Yayasan Cangkurileung, Ida mindeng mgeusian acara di radio-radio Bandung, saperti Radio Kencana FM, RRI Bandung, jeung sajabana. Taun 1998, Ida dibenum jadi Wakil Kapala SMKI Bandung. Saméméhna Ida kungsi jadi guru Honorer di KOKAR (taun 1971), kakara diangkat jadi PNS taun 1975.
Ieu seniwati anu nga-idolakeun Euis Komariah téh, tetep ngarasa optimis mun yén kabudayaan Sunda bakal nanjung salawasna, salila urang Sunda masih aya jeung daria ngarawat, ngalestarikeun, sarta ngamekarkeunana.
Kitu cenah, saur Ida Rosida, basa ditepungan di bumina, Komplek Pasir Pogor, Blok B. No. 13, Bandung. Malah harita ogé, kaleresan pisan aya ingkang carogéna, Ipep Lesmana S.Pa. Dugi ka kiwari, Ida tos dipaparin tilu urang putra, nya di antarana téh Rully Budiman, Mia Rachmawati, jeung Lastri Puspa Yantini. Namung putrana anu munggaran mah, Rully Budiman, parantos mayunan mulih ka jati, mulang ka asal.***
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09
Rebo, 28 Méi 2014 00:56


text:
Gas mulya
Gas mulya (noble gases) mangrupakeun unsur kimia dina golongan 18 dina tabel periodik. Dérét kimia ieu ngawengku hélium, néon, argon, kripton, sénon, jeung radon.
Daptar eusi
Étimologi[édit | sunting sumber]
Gas mulya saméméhna katelah gas inert, tapi lajeng diganti kusabab aya sababaraha unsur nu sok ngilu aub dina réaksi kimia. Istilah séjénna nu kungsi dipaké nyaéta gas jarang, tapi teu cocog sabab argon téh kadarna 0,93% v/v atawa 1,29% b/b dina atmosfir Bumi.
Ngaran 'noble gases (gas mulya) téh niron tina noble metal (logam mulya) nu sarua teu réaktif, sarta boga sipat gedé ajénna, teu tai hiangan, sarta sok dipatalikeun jeung kaménakan.
Kimia[édit | sunting sumber]
Dina kaayaan baku, gas mulya téh ujudna gas monatomik, réaktivitasna handap pisan, malah mah can aya sanyawaan hélium atawa néon nu kungsi dijieun sacara konvénsional. Di laboratorium, sénon jeung kripton némbongkeun ayana réaktivitas (tingal sanyawaan gas mulya.
Handapna réaktivitas gas mulya téh kusabab "lengkep kulit valénsi"na, sahingga teu condong ngaleupaskeun/narima éléktron. Gas mulya mibanda énérgi ionisasi nu luhur.
Sumber rujukan[édit | sunting sumber]
- Noble gas, Wikipédia édisi basa Inggris (7 Agustus 2006)
Tumbu kaluar[édit | sunting sumber]
- Émbaran pérs Universitas Nagara Bagian Ohio ngeunaan sanyawaan uranium jeung gas mulya.
- Rare Gases - Neon, Krypton, Xenon Properties, Uses, Applications
- Argon Ar Properties, Uses, Applications
- Science Aid: Noble gases Pedaran basajan ngeunaan pasipatan jeung guna gas mulya


text:
159 Balesan to “Buku Tamu”
-
Januari 11, 2008 pukul 11:48 pm
Wah, aheng… Nepangkeun yeuh. Punten, ngiring kurah-koreh…
-
Januari 15, 2008 pukul 8:44 am
Mangga linggih, sing sering atuh kokorehna, sareng sing sering msihan komentar, nuhun.
-
Januari 25, 2008 pukul 5:50 pm
ass….
seja ka pihatur ka sadaya nu aya didieu…..
upami teu lepat dupi warta na pribumi teh Ibu Tetty sanes anu ngawulang di SMA pasundan majalaya sanes….????
hapunten bilih aya ucap atanapi basa anu teu raos dina manah…
salam baktos we k kalawarga sadaya anu aya di rorompok…..
wassalam…..
-
Januari 25, 2008 pukul 9:22 pm
Matakna di profile pribumi teh, atuh pasihan nami wae mah ari alim masihan detailna mah, tuh aya nu kasamaran, karunya……
-
Pébruari 24, 2008 pukul 4:36 pm
Maosan ieu seratan, asa janten budak deui. Emut ka nini (alm). Upami ngendong teh maturan nini, sok dipangdongengekeun. Duh dongeng-dongeng nini, upami di bukukeun sabarah kacaeun nya…..
-
Pébruari 25, 2008 pukul 1:00 am
Hatur nuhun kana kasumpinganana. Buku anu aya di sim kuring anu judulna “Dongeng-dongeng Nini, ipis, henteu kandel. Tapi upami urang ngahaja ngempelkeun dongeng nu bacacar di masarakat, anu teu acan kapaluruh, tangtos bakal kandel upami dibukukeun teh.
-
Maret 19, 2008 pukul 2:08 pm
Punten Teh,di dieu simkuring ngan ukur tiasa naroskeun sareng komentar wungkul.Simkuring asli sunda,tapi dina masalah “KASUNDAAN” mah rumaos masih keneh “DANGKAL”.Mugi-mugi ku ayana ieu media tiasa ngeuyeuban kana kasundaan simkuring khususna,umumna ka KISUNDA sadayana.Hatur nuhun pisan Teh!
-
Maret 21, 2008 pukul 4:48 am
Ayi Roban, bebas aja lagi :) bade naroskeun, bade maparin komentar, ku abdi teu weleh diantos2. Bade maparin saran2 oge mangga, dihiap-hiap pisan. Hatur nuhun kana pangrojongna kana ieu media.
-
Maret 29, 2008 pukul 8:33 am
teteh..aduh meuni sae pisan…e,seur carpona..
mantak betah teteh..
di duakeun teh sing langkung seur karangan teteh..
baktos
nety
-
Maret 29, 2008 pukul 8:54 am
Wilujeng sumping di blog sim kuring Ayi Netty. Blog anu saaya-aya tea, lulumayanan kanggo ngaraketkeun silaturahmi urang sunda di mana bae ayana.
-
April 4, 2008 pukul 2:54 pm
haturan kulan. kataji ku karancagean teteh. sim kuring asa dosa teu tiasa ngiring ngamumule basa sunda. satuju lah teh,sae teras dilajengken.
sanaos hiji mangsa abdi nuju jihad di Iraq atanapi nuju hog hag jeung si jos bus di manhatan, sim kuring bade ngagorowok … maraneh ulah gagabah ka aing urang sunda balad pahlawan toha ti bandung kidul jeung anak buah hz mustopa ti tasik.
punten para wargi mung heureuy…
-
April 7, 2008 pukul 12:28 am
Salam tepang deui Kang Awan. Bingah amarwatasuta bingah kagiri-giri tiasa ditepangkeun sareng salira.
-
April 7, 2008 pukul 12:29 am
Hatur nuhun Jang Opan, parantos kersa rurumpaheun ka Taman Bujanggamanik anu sakieu buktosna. Oge hatur nuhun kana sadaya komentarna. Diantos komentar salajengna.
-
April 8, 2008 pukul 4:40 am
Salam kenal ka sadayana urang sunda.com….
ti abdi urang sukanagara..Cianjur
-
April 8, 2008 pukul 6:24 am
Haturan urang Cianjur, alhamdulillah tiasa ditepangkeun di cyber.
-
April 24, 2008 pukul 5:24 am
Rampes,
Mangga bade di-link-keun mah. Bingah nu aya blog nu sakieu buktosna bade dipublikasikeun. Bakal seueur wargi atuh urang teh nya…
-
Méi 22, 2008 pukul 11:24 am
Assalamualaikum Wr.Wb, Teh ngiring noong. Kanggo bahan pangajaran sastra Sunda sae pisan eiu blog teh, simh langkung motekar deui nya teh. Abdi mah nembe lelengkah halu dina perkara blog teh, punten ngirig nglink nya …… nuhun sateuacanan ….
-
Méi 22, 2008 pukul 11:53 am
Waalaikum salam Wr.Wb.
Haturan ka Ayi Eka anu parantos kersa rurumpaheun ka ieu blog. Ieu blog teh tebih keneh kanggo disebat sae mah. Kantenan upami dibandingkeun sareng blog Garnawis Sunda mah tebih keneh pisan, kakantunna ieu blog teh, utamina tina sisi desainna sareng animasina. Mangga bade di-link mah:)
-
Juni 2, 2008 pukul 3:47 pm
Mangga bade lenga-lengo mah kana blog ieu, da gratis ieuh, henteu nganggo karcis. Malih mah langkung sering langkung sae supados silaturahmi urang teras manteng.
-
Juni 16, 2008 pukul 5:22 pm
niringan ah salam pang wanoh ka sadaya inohong2 sunda sa alam dunya,ti andi warna fm tasik
-
Juni 17, 2008 pukul 7:10 am
Baeu teh teuing bade ngiringan mah, dihiap-hiap pisan ku sim kuring, dihaturanan sering sumping ka dieu!
-
Juli 3, 2008 pukul 4:48 am
Nepangkeun abdi nu nuju ngumbara di alak paul. Resep macaan eusi blog salira, landong nineung ka lemah cai utamina tatar sunda.
-
Juli 3, 2008 pukul 6:55 am
Alhamdulillah dinten ieu nambihan wargi teh. Mangga diaos sadayana manawi kaanggo. Sim kuring bingah pisan tiasa tepang sareng saderek, sanaos mung ukur ngalangkungan blog. Mugia silaturahmi urang anu munggaran ieu tiasa manjang dugi ka sanes mung ukur tepang di cyber wungkul. Mugia!
-
Juli 5, 2008 pukul 6:32 am
Cobi abdi ngiringan yeuuuuh nongkrong diajang ririungan kasadayana bararudak sunda di mana wae.Tepang keun abdi bararudak pandeglang anu aya di olaya riyadh.Keur garawe di komputer.Bade naroskeun…Aya teu barudak pandeglang nu masih tacan kalacak ku KOMUNITAS PEKERJA PANDEGLANG. Upami aya nu teurang pang sarioskeun ka e-mail abdi giiiih….
-
Juli 5, 2008 pukul 6:46 am
hatur Salam kanggo ikhwan-Akhwat KAMMIL ( Komunitas Muda Muslim Labuan Pandeglang ) Anu saleresan maca di ririungan iyeu.kumaha sadayana daramang….?Mugi atuh daramang giiiih…?
Abdi oge damang.
Hatur salam waelah kasadayana aktifis muda muslim dimana wae.Terutami anu aya di IPB Bogor,ITB Bandung,UI Jakarta,Nurul Fikri cinangka serang,Teu hilang kanggo akhi fillah Aang In’amullah Haromain S.Pdi anu aya di jamia’ah Ummul Qurro Makkah Al-Mukaromah.Iraha kang aang tiasa uwih kareumpeul deui di DPC PKS Labuan?Mugi Allah mapaikeun jalan anu leureus sareung sukses anu nuju nyandak program kuliah S2 na amiiiin….
Abdi ti akhi fillah Rijaalul Ghad Ibadurrahman SP
-
Juli 14, 2008 pukul 2:51 pm
Sae pisan, sim kuring ngaraos bingah ku ayana ieu blog. Urang Sunda ulah kakantun ku jaman.
-
Juli 16, 2008 pukul 12:03 pm
Hatur nuhun kana kasumpinganana. Diantos saran sareng kritik oge pangrojongna, saderek Darliana :)
-
Juli 29, 2008 pukul 3:11 am
ah teu tiasa abdimah basa sunda nage
-
Juli 29, 2008 pukul 7:26 am
Ah, bohong ah…
-
Agustus 6, 2008 pukul 8:40 pm
as ww,
selamt ya, maaf numpang lewat,
horas….!
-
Agustus 7, 2008 pukul 9:39 am
Waalaikumsalam,
Horas deui lah…!
-
Agustus 9, 2008 pukul 5:25 pm
SALAM KENAL
Dengan FRONT KOMUNITAS INDONESIA SATU (FKI-1, Ormas Independen). Utk lebh mengetahui kegiatan dan AD/ART FKI-1 dpt dilihat di Website:www.apindonesia.com (Klik LOGO FKI-1).
Terima Kasih Imas Nurhayani,SE. Sekretariat:Gd.Dewan Pers. Jl.Kebon Sirih No;32-34 Jakarta Pusat. Tlp:0213503349, 3864167, 0818798586. Email:satufki@gmail.com.
-
Agustus 11, 2008 pukul 6:40 am
Nepangkeun oge, sim kuring nu ngageugeuh ieu blog.
-
Agustus 11, 2008 pukul 7:25 am
Salam kenal kembali untuk Ibu Imas Nurhayani. Terima kasih atas informasinya.
-
Agustus 11, 2008 pukul 5:18 pm
dikotektak aya deui weeeeeeeee…..rajin pisan euy! mani ngacacang ka mana mendi ih ieu ibu binangkit teh….. salut lah! Sok teras tanjeurkeun Ki Sunda di alam maya……!! cecewwwwwwwww…!
-
Agustus 29, 2008 pukul 1:33 pm
Haturan Ayi Heni, wilujeng sumping di blog ceuceu. Nya lulumayanan ieu blog teh saaya-aya, masih keneh tebih ti nu dipiharep ku sadayana. Sing sering atuh amengan ka dieu. Hatur nuhun kana pangrojongna.
-
Séptémber 3, 2008 pukul 4:17 pm
Teh,ari Bujanggamanik teh salah sawios tokoh di tatar Sunda di jaman baheula sanes?!
-
Séptémber 4, 2008 pukul 9:32 am
teh bade tumaros punten nya dupi hoyong nampilkeun foto dina ieu blog kumaha teh?? sapertos anu lain kan aya fotona benten – benten, maenya anu simkuring mah gambar anu kitu teteh…
-
Séptémber 15, 2008 pukul 12:35 am
Punten, kumaha daramang pribumi teh.
Asa reugreug geuning basa sunda tur warisanana teh moal kitu wae dikantunkeun, aya keneh nu merhatoskeun kana sagala rupina. Sapertos Pribumi tea geuning, ku haat milarian dongeng-dongeng sunda sapertos si Kabayan (asa kasar nyebut teh meni si, apanan ka kolot, naha teu digentos wae Abah Kabayan, apanan karuhun)
Aya deui kahoyong kuring teh nyaeta, mintonkeun rumpaka lagu-lagu sunda khususna sanggian ti mang koko saparakanca. Kumaha tah?da ari sim kuring mah rada teu paham kana ngadamel blog teh, abdi sayogi upami dipundut bantos kanggo ngempelkeun rumpaka na mah.
Ngan hanjelu oge ninggal buku tamu teh geuning aya muatan Politis sapertos no absen 35. Ari kahoyong mah ieu blog teh da blog budasa sunda, saena mah bersih ti na hal nu politis, sapertos pron-pron an,….asa rumanggieung tah nampina teh.
Ah eta mah pilakadar ngemutan wungkul, da sadayana ge teu langkung nu gaduh hadas. ari abdi mah mung ngiring ngaramekeun wungkul.
wasallam
asepyusup
-
Séptémber 15, 2008 pukul 6:57 am
Sateuacanna hatur nuhun kana komentar sareng pangrojong saderek Asep Yusup kana ieu blog. Mangga urang waler hiji-hiji komentarna:
* Sim kuring salaku guru Basa Sunda ngaraos wajib ngadokumentasikeun sareng ngawawarkeun ka masarakat Sunda sagala rupi perkawis kasundaan. Upami sanes ku urang ku saha deuih atuh nya Yi?
Ngeunaan nyebat “si” ka Si Kabayan ku emutan asa teu masalah, margi Si Kabayan teh teu acan tangtos kantos aya dikieuna. Teu acan aya nu tiasa maluruh naha manehna teh karuhun urang Sunda atanapi mung sakadar tokoh carita anu hirup dina alam imajinasi urang Sunda wungkul. Ku kituna, tos janten kailaharan eta tokoh disebat Si Kabayan. Upami digentos ku nyebat Abah Kabayan bilih pagentos sareng Abah Kabayan penyiar Radio Dahlia anu taun 75-an sohor ku dongengna “Si Buntung Jago Tutugan”.
* Perkawis lagu-lagu sanggian Mang Koko insya Allah ku sim kuring bade diusahakeun dipublish dina ieu blog. Nuju ngempelkeun heula materina, kaleresan sim kuring gaduh sawatara kawih Mang Koko.
* Perkawis aya tamu anu kagungan niat maparin komentar anu aya unsur politisna, keun we. Da koncina mah aya di urang, naha bade dianggap atanapi bade di lurjeunkeun eta ketikan tamu teh. Kalah kumaha oge anjeunna teh tamu anu sumping ka ieu blog. Kapan urang oge parantos gaduh cecekelan masing-masing.
Duh saderek Asep, sakali deui hatur nuhun kana panuhun sareng saranna.
-
Séptémber 19, 2008 pukul 8:23 pm
Sae atuh, abdi teh tepang sareng ahlina,guru basa sunda yang paham teknologi IT…rumaos ari palajaran basa sunda teh ti jaman SD keneh, tug dugi ka SMP (Baktos kuring ka Guru Basa Sunda SMP 14 taun 1983, Bapa Oya Suhaya, kumaha Damang?)teu langkung ti peunteun 7, eta ge tos pangsaena we saumur dumelah mah…..hehehhe…..sae atuh, sim kuring janten bakal pogot, sanaos susulumputan di kantor, dina ngaksesna ge.
Da ari ngakses di bumi, teu kaop ku indung si kucrit, cenah mah ulah sok dina komputer wae, ari nu ngadago-dago di bumi teu ditoel-toel acan….
Hatur nuhun, rumpaka laguna tos kasalin,….lumayan ah, tiasa ngajarkeun ka si kucrit….
-
Séptémber 19, 2008 pukul 8:29 pm
muhun katampi pisan rumpakana teh, kanggo mepende si kucrit sangkan tibra, sareng tiasa pogot ka indungna…..hehehehe….win win solutionnya teh,…?
-
Séptémber 22, 2008 pukul 2:07 pm
Saderek Asep Yusup, sim kuring teu rumaos ahli kana naon wae oge. Puguh nu mawi kikieuan oge (blogging) oge bakat ku hoyong diajar, boh IT-na boh perkawis ka-Sundaanana. Hatur nuhun atuh upami katampi mah sagala rupi nu ku sim kuring diposting dina ieu blog. Wilujeng kokoreh bae ;)
-
Séptémber 25, 2008 pukul 10:20 am
Neda jembar pangapunten tina samudaya kalepatan Wilujeng boboran siam 1429 H.
-
Séptémber 25, 2008 pukul 12:19 pm
Hatur nuhun kana pangwilujengna, Ayi Eka. Sami-sami sim kuring ge neda hapunten tina saneskanten kalepatan sareng kaluluputan.
-
Séptémber 30, 2008 pukul 2:19 pm
Dear Teteh,
Wilujeng Boboran Siam 1429H
Neda Kajembaran Manah
Mugia Kersa Ngahapunten
Kana Samudayaning Kalepatan
Rumaos Abdi Mah Jalmi Nu Keuna Ku Owah Gingsir
Haturan Oge Kasadayana nu Maos Ieu Seratan
Sim Kuring Nyungkeun Hapuntena
sallam
asepyusup
-
Séptémber 30, 2008 pukul 5:20 pm
Kumaha damang Ayi Asep? Sami2, sim kuring oge neda sihapunten tina saneskanten kakirangan, kalepatan, oge kaluluputan sim kuring salami ieu.
-
Nopémber 5, 2008 pukul 11:25 pm
aduh euy, tos lami teu dongkap ka ieu bumi, meni asa pangling. hehehe,
Kumaha kabarna bu, sae, mudah2na sehat selalu, aminnn…
-
Nopémber 28, 2008 pukul 2:49 pm
Teteh, simkuring bade nyuhunkeun piduana. Insyaalloh ngawitan senen bade cuti alatan bade ngalahirkeun.
Mudah-mudahan dilancarkeun, si Kaka lahir kalayan salamet sareng sehat, teu kirang nanaon.
Sakali deui disuhunkeun ridho manahna kanggo ngaduakeun simkuring sareng pun anak. Hatur nuhun.
-
Désémber 2, 2008 pukul 10:07 am
Punten ngiring noongan deui…
-
Désémber 3, 2008 pukul 7:38 am
Mangga Ayi Eka, linggih bae di taman Bujanggamanik. Mung hapunten teu disamakkan, nuju ditambut samakna ku tatangga. Ulah sok taang-toong ah bilih turuwisen :)
-
Désémber 11, 2008 pukul 2:25 pm
Sampurasun teteh…haturan sim abdi seja nepangkeun diri ngiring lebet ka tepas teteh mugi katampi ieu sim abdi ti tasik city…
-
Désémber 12, 2008 pukul 7:02 am
Rampes,…bagea ayi Aamiz di blog sim kurim, salam ka saderek sadayana anu araya di Tasik. Diantos kasumpingan salajengna.
-
Désémber 22, 2008 pukul 9:50 am
Seja nepangkeun abdi asep kawit ti garut, abdi kalintang bingah kuayana ieu blog.
sok sanajan abdi geus kolot, hoyong diajar basa sunda kinten2 buku naon anu sae?
punten nagrepotkeun
-
Désémber 22, 2008 pukul 10:42 am
Haturan, wilujeng sumping Kang Asep di blog sim kuring. Perkawis buku Basa Sunda anu sae, rupina sadayana buku anu ayeuna aya sareng parantos diterbitkeun, insya Allah sarae. Peryogi kauninga, buku-buku anu diterbitkeun ku Kiblat Buku Utama sareng Gegersunten seueur anu tos sumebar diaraos ku urang Sunda. Hatur nuhun kana kasumpingan sareng komentarna. Diantos komentar salajengna, oge saran sareng kritikna.
-
Désémber 23, 2008 pukul 12:52 pm
Aduh meni sae pisan blog teh.. ngiring nga-bookmark nya teh… Hatur nuhun :-)
-
Désémber 23, 2008 pukul 2:05 pm
Alhamdulillah, nambihan deui wargi teh. Hatur nuhun saderek Fitra kana bookmark-na :)
-
Désémber 24, 2008 pukul 8:23 pm
Assalamualaikum Wr.Wb. Nuju milarian profil Surachman RM sareng Apip Mustopa, bet anjog ka ieu blog. Hatur nuhun. Rapekan tur sae. Upami teu lepat salembur sareng pun Akang. Sami-sami ti Limbangan.Wilujeng segut sareng hangkeut dina ngamumule basa-sastra-budaya Sunda. Wassalam wr.wb
-
Désémber 25, 2008 pukul 6:04 pm
Waalaikumsalam. Teu sangki ieu blog bakal kasumpingan sastrawan sohor, estu bingah pisan. Mung da ieu blog teh sakieu buktosna, teu aya nu tiasa dianggo kareueus, margi sim kuringna nuju diajar keneh. Leres pisan simkuring teh ti Limbangan, ti Desa Putrajawa. Sim kuring mah eta we lah, hoyong sambel Cibiukna :)
-
Désémber 26, 2008 pukul 9:45 am
Hatur nuhun kana pangbageana. Isin disebat sastrawan sohor. Pun akang mah nulis soteh pedah bakat.Bakat ku butuh. Bongan jadi PNS kabebeng. Jantem politikus gontot. Alhamdulillah ti Putrajawa, Selaawi. Ras ka rerencangan urang dinya ti SMP LImbangan dugi ka SPG Garut. Tos papada kolot. Sapalih tos pupus. Sapertos Pa Kodir Sudirman ti Cigalumpit. Nu aya keneh, tepang tos sami-sami incuan, Pa Duyeh, Pa Dayat, Muhidin, Pa Udin, Pa Engkon, sjb. Batur sakelas ti SMP, dugi ka saasrama di SPG th.1964-1967. Ngical beas bekel kangge meser buku anyar. Atuh sasarap cukup ku awug sesa kamari. Dihaturanan ka Cibiuk. Barudak seniman Garut, kantos kempel di rorompok. Taun 2004 asana. Diluuhan ku Etti RS, Elin RM (PPSS), Hawe Setiawan, Soni FM, Ahda Imran, Darpan,dll. Malih Godi Suwarna oge, maca sajak bari seuseuhah. Kaleresan harita peuteuy leubeut, rambutan sareng buah meuhpeuy. Numawi rajin muka internet, pun Akang nuju ngalengkepan bahan tulisan mangrupi essey sawangan ka sawatara sastrawan sareng karya-karyana. Sapalih nungtut dimuatkeun dina Mangle, Cupumanik, Galura, Sunda Midang. Urang sili du’akeun sing papada giat tur rancage dina widang masing-masing. KOmo akang diburu-buru ku umur. Sasih April teh jejeg sawidak taun, ngoleksi opat incu ti si cikal, hiji ti nu katilu,ti nu kaopat sareng kalima, pibakaleun hiji sewang. Kadang-kadang sok ngemut, rorompok dua, 300 meteran, tos dedet ku buku, tambah incu tujuh, kacipta pabuisna.
Salam sono ka sadayana, ka tuang raka sareng palaputra.***
-
Januari 23, 2012 pukul 11:22 am
kang usep…nu rapekan nyerat carita sundana nya…salam kenal kang ti fan… asa kataji ku seratan-seratan sundana
- Januari 23, 2012 pukul 11:22 am
-
Désémber 26, 2008 pukul 3:20 pm
Aduh Kang Usep, manawi teh moal diwaler panjang lebar. Asa ngimpen abdi mah tiasa komunikasi sareng inohong teh. Ngiring bingah, wilujeng beunghar, beunghar ku elmu, beunghar ku incu, beunghar ku karya-karya anu marunel, sareng sajabi ti eta. Insya Allah hiji waktos abdi hoyong amengan ka Cibiuk, hoyong ngaraosan peuteuyna dicoelkeun kana sambel disarengan ku goreng peda beureum. Peryogi kauninga, seratan Akang teh seratan favorit abdi. Malah kantos aya emutan bade mosting saseueur-seueurna karya Akang dina ieu blog, bade dilebetkeun kana categori: Karya2 Usep Romli. Mung ku margi teu acan gaduh waktos anu rineh, eta kahoyong teh teu acan laksana. Hatur nuhun, mugia silaturahmi urang janten manjang.
-
Désémber 26, 2008 pukul 4:23 pm
Nyanggakeun ari aya nu kaanggo mah. Ngiring bingah aya urang lembur motekar. Akang terang kana raratan rayi, tina buku “Lir Cahaya Nyorot Eunteung”. Dipaparin ku Ayi Dingding Haerudin, waktos Akang ngahajakeun ka Jrs. Basa Sunda UPI, awal Januari 2008 sakantenan ngalayad pun anak kagenep, Ayu MUstika, nu kuliah di FPBS Jrs.Sunda. Insya Alloh silaturahmi manjang. Komo ari mulih ka Selaawi sindang ka rorompok. Ti pasar Limbangan teh ukur raratusan meter, sisi jalan ka Leuwigoong, rada nenggang di tengah sawah.
-
Désémber 29, 2008 pukul 11:52 am
Hapunten nembe diwaler ayeuna komentar akang anu di luhur, margi abdi teh nuju riweuh ngiringan sertifikasi. Neda pidu’ana mugi lancar sagala rupina.
Alhamdulillah atuh tuang putra hiji waktos tiasa ngarencangan abdi ngawulangkeun basa Sunda ka generasi Sunda saterasna. Saurkeun ka tuang putra, resep pisan ngajarkeun basa Sunda teh, margi ku barudak jaman ayeuna mah dianggap pelajaran anu unik. Janten henteu matak jenuh ka barudakna, da materina “lain dari yang lain”. Kantenan upami ngajarkeun perkawis sastrana mah, wah….reseeepppp pisan!!!
-
Januari 18, 2009 pukul 4:02 am
Abdi sadidinten nganggo basa Sunda, margi pun bapa sareng pun biang di rorompok nganggo basa Sunda. Atuh lulus SD teh abdi tiasa dua basa. Basa Sunda sareng basa Indonesia. Di SMP sareng SMA diajar basa Inggris. Alhamdulillah, lebet kuliah teh tos tiasa tilu basa. Kaleresan pun bapa tiasaeun basa Arab. Sawaktos-waktos sok ngajarkeun “muhadasah”. Cacarios dina basa Arab.Lumayan. Rerencangan mah, teu patos tiasaeun basa Sunda da ti aalit nyarios ku basa Indonesia. Ibu ramana nu asli urang Sunda, hirup di pilemburang Sunda (Tasik), duka ku naon teu kersaeun ngajak nyarios ku Sunda. Cenah mah ambeh gaya sareng henteu kampungan. Nembe ayeuna rerencangan sok nyarios basa Sunda da diajak ku abdi. Hanjakal cenah teu ti bubudak nyarita ku basa Sunda. Anjeunna nyalahkeun ibu ramana. Sanggem abdi, tos we nu atos mah, ayeuna mah urang sasarengan diajar basa Sunda. Galih GHI, Unikom 09.
-
Januari 19, 2009 pukul 10:48 am
Aduh pangalaman Ayi teh geuning rame, dugi ka tiasa multibasa, hebat. Mangga atuh urang sasarengan ngamumule sareng nanjeurkeun basa katut budaya Sunda. Nuhun kana kasumpinganana.
-
Januari 19, 2009 pukul 12:46 pm
Bu…
Nepangkeun Abdi Gugun….pami emut keneh abdi teh murid ibu nuju di SMP….
kantos pendak terakhir teh di angkot caringin :)
Emut keneh teu bu?
-
Januari 20, 2009 pukul 9:22 am
Waleran kanggo Ayi Gugun:
Alhamdulillah atuh upami kantos tepang dina angkot sareng sim kuring mah. Mung hapunten upami waktos harita sim kuring teu naros, sanes ku nanaon, ma’lum alumni SMP 4 teh seueur pisan, sim kuring sok hilap deui. Kedahna ditaros ti payun ku para alumni teh :)
Waleran kanggo Asep ZM:
Mangga, sim kuring bingah pisan ari blog sim kuring kaanggo mah. Muhun, mudah-mudahan urang tiasa ngalaksanakeun gawe bareng dina raraga uar-uar perkawis blog urang ka masarakat internet, oge dina raraga ngaraketkeun silaturahmi antawis urang Sunda di mana bae ayana. Hatur nuhun.
-
Januari 20, 2009 pukul 10:32 am
Ibu,
Nuhun pisan abdi masih diangken, salam baktos na wae ka Guru-guru SMP 4 Cimahi, Pa Satimin, Bu Misna Ginting, Bu Lilis, Pa Ahmad dua nana…nu putrana sa angkatan sareng abdi, (Fahmi & Lita) mmm saha deui nya! rada hilap namina guru2 nu sanes mah :), pokona mah sadayana weh….
mudah-mudahan sadayana aya dina pitulung Alloh SWT….Amin
Wassalam
Gugun Gunawan
-
Januari 21, 2009 pukul 6:58 am
Ayi Gugun, Pa Satimin teh parantos pangsiun, Bu Misna ngalih, Pa Ahmad Muhammad janten pengawas di Purwakarta. Upami Bu Lilis sareng Pa Ahmad Safari mah aya keneh di SMP 4. Insya Allah salam baktosna bade didugikeun ka aranjeunna. Iraha atuh bade amengan ka sakola? Diantos pisan!
-
Januari 21, 2009 pukul 11:53 am
Hatur nuhun sa teuacana Bu, hoyong pisan abdi teh amengan ka SMP 4…seueur suka duka na :)
wassalam
-
Januari 25, 2009 pukul 10:03 pm
Abdi ge hoyong ka smp 4, tapi sanes alumni, kenging teu ? he2
-
Januari 27, 2009 pukul 9:23 am
Sampurasuuun…
Teh, nepangkeun tamu enggal. Simkuring nembe diajar nge-blog, simkuring kacida katajina kana blog Teteh, maklum ti murangkalih keneh simkuring resep maca buku-buku sunda, terutami Mangle. Punten ku simkuring blog Teteh ditautkeun kana blog simkuring.
Pamugi Teteh teu kaabotan.
Hatur nuhun.
-
Januari 27, 2009 pukul 8:02 pm
Kapungkur abdi ngirim komentar dina buku tamu, tapi naha tiap komentar BATUR nu lebet kana buku tamu ieu dikirim ka abdi oge? Punten lah pang NGEUREUNKEUN kumargi ngaganggu pisan…asa teu nyambung!
Piraku abdi nembe oge bungah mendakan blog Sunda anu sae, tos kedah hanjakel deui.
Hatur nuhun & hapunten.
-
Januari 30, 2009 pukul 11:25 am
Waleran kanggo Hevi Fauzan:
Mangga, nu sanes alumni SMP 4 oge diantos kasumpinganana, mung ulah hilap sing rebo ku cacandakan, utamina oleh-oleh ti tanah suci :)
Waleran kanggo Mang Ajid:
Rampes, bagea tamu enggal. Hatur nuhun kana kasumpinganana, mugia bae janten sering amengan kana blog nu ieu. Mangga teh teuing bade di-link-keun mah, manawi kaanggo ku saderek.
Waleran kanggo Asep ZM:
Piraku Yi komentar ti dieu lalebet ka Ayi? Abdi oge ngaraos heran, naha bet tiasa kitu nya? Atuh urang akalan bae, kumaha upami komentar Ayi anu kapungkur teh urang delet bae, mamanawian ku di-delet-na eta komentar tiasa “nutup” jalan komentar2 anu teu nyambung tea. Urang delet bae nya?
-
Januari 30, 2009 pukul 1:08 pm
Kanggo Pribumi :
Insya Allah, aya ieu korma, sikian, ageung, paranjang, tur amis. ;)
-
Pébruari 28, 2009 pukul 8:48 pm
Sdrk Asep Yusuf ping 15 September 2008 kantos nyigeung sual lalaguan Mang Koko.
Ka sadayana manawi gaduh kaset “asli” (nu ngawitan medal) nu aya lagu “Kareta Api” (rumpaka awalna kieu: mapay erel jalan anu tangtu ngagem pancen mistina lumaku…..) Tah nu naek teh mojang tujuhan.
Maksadna kanggo ngalengkepan lalaguan koleksi pribadi dina wangun MP3 nu ayeuna nembe gaduh kl 170 lagu. Ka sing saha bae anu gaduh, sim kuring bade nambut dua tilu dinten mah. Engke diwangsulkeun deui diembohan ku CDMP3 nu 170 lagu tea!
Nu 170 lagu teh ti Kanca Indihiang asli dugi ka beh dieu. Ti “Angin” dugi ka “Wengi Enjing Tepang Deui”
Nu sanesna nu can gaduh teh :”Rayagung ka bale nyungcung” rumpaka na Dedy Windyagiri, sanggian Mang Koko.
Nuhun
-
Maret 11, 2009 pukul 1:32 am
SAHA NU GADUHEUN LAGU-LAGU SUNDA SOUNDTRACKNA SIKABAYAN SABA KOTA? PASIHAN TERANG NYA. ATAWA EMAIL KEUN WAE KA ABDI. diediezbmx@gmail.com MATURNUHUN…..DITUNGGU PISAN ABDI SEDIH PISAN YEUH…SABABARAHA TAUN MILARIAN LAGU ETA…
-
Maret 12, 2009 pukul 10:43 pm
punten teteh…. ngiring kokorotak ieu teh:)
-
Maret 17, 2009 pukul 11:36 am
Mangga, kakaratak milari naon kitu?
-
Maret 25, 2009 pukul 12:30 pm
Assalamualaikum Wr. Wb.
Mugi sadayana daramang, ginuluran rohmat maghfiroh Alloh SWT. Punten manawi kagungan, Akang peryogi pisan rumpaka lagu karya Mang Koko,sepertos Lemah Cai, Lingkung Lembur, Tanah Sunda, srsjb. Diemailkeun wae upami aya tur tiasa mah. Peryogi kangge mantuan tugas pun anak.
Hatur nuhun pisan. Salam baktos ka kulawargi di bumi.
-
Maret 25, 2009 pukul 11:02 pm
Assalaamu’alaikum wr.wb
Teh wilujeng patepang deui sareng sim abdi nu kasep (he…he…PeDe)
Punten nya Teh, abdi nonghol deui ka ieu blog. Resep tuda teh asa seueur baraya. Sakantenan bade ngiring diajar bahasa sareng budaya sunda. Abdi ge kawitna mah ti USA (Urang Sunda Asli, mksd na)namung perkawis KASUNDAAN mah abdi masih keneh amburadul. Utamina ku tata bahasa sareng Istilah pasundaan masih keneh seueur nu teu acan uninga. Mugia ku sering mampir ka ieu blog, tiasa nambihan wawasan abdi. Tong kapok nya Teh. Teu hilap salam tepang ka sadayana nu sok ancrub ka ieu blog. Nuhun Teh, permios…..
-
Maret 30, 2009 pukul 1:52 pm
Waleran kanggo Kang Haji Usep: eta sadayana rumpaka kawih Mang Koko aya dina Blog nu ieu pisan. Cobi dipilari dina categori. Upami parantos kapendak, kantun di copy paste bae sadayana. Nuhun kana kasumpinganana.
Waleran kanggo saderek Ahmed:
Abdi bingah pisan kasumpingan ku saderek teh. Puguh kahoyong mah sing sering amengan ka blog ieu sanaos tara disuguhan sareng tara diangken oge. Wilujeng maosan seratanana, mugi aya mangpaatna.
-
Maret 31, 2009 pukul 10:05 pm
ngiring noong … leuh, pepek geuning.
nuhun, sae pisan
-
April 1, 2009 pukul 7:36 am
Teu kenging taang-toong Kang Asep, bilih turuwisen :)
-
April 1, 2009 pukul 7:39 am
Kang H. Usep, rumpaka kawih-kawih Mang Koko parantos sayogi dina blog nu ieu pisan. Cobi pilari dina Categori.
-
April 8, 2009 pukul 2:54 pm
ngiringan…ah,
asa kantos ieu teh…dejavu panginten nya…
eh wios ieu di link atanapi di candakan ku simkuring. kaleresan nuju resep nyewolan karya sastra sunda.
punten bilih aya nu ti julait basa sunda na
hatur nuhun
-
Méi 11, 2009 pukul 2:48 pm
Ngiringan yeuh, punten..nami abdi Udin ti Banten bade milarian rencang kuliah kapungkur anu kawitna ti Tasik. dugi ka ayeuna teu acan pernah tepang deui. Namina IIS WIDANINGSIH ( sigana jadi Guru) asal Kp. Sindanglengo Indihiang Tasik Malaya. Upami aya nu terang, atanapi kenal, mangga kintunken ka alamat abdi : udintea11@yahoo.co.id, Nuhun pisan kanu bade masihan informasi
-
Juni 15, 2009 pukul 4:58 am
wah, resep maosan na.. sarae.
ngiring kokoreh ah, manawi kenging.
hatur nuhun..
_______________________________________________________________________________________________
@Abah, mangga bade kokoreh mah. Mung ieu blog teh kirang lengkep, saaya2 bae. Nuhun kana kasumpinganana.
-
Juli 6, 2009 pukul 9:29 am
Asalamualaikum,
Nggiringan ah abdi oge, etang-etang silaturahmi.
Nepangkeun abdi Hendra Nugraha, urang Tasikmalaya.
___________________________________________________________________________________________________
@Hendra, waalaikumsalam, mangga bade ngagabung mah. Wilujeng tepang sareng sim kuring. Hatur nuhun kana kasumpinganana.
-
Juli 16, 2009 pukul 7:30 pm
Alhamdulillah, “kawih-kawih” Mang Koko, kaangge. Malah tos didamel referensi kangge tulisan akang dina Kompas Jabar, 16 Mei 2009. Dinten eta pisan akang syukuran walimahan pun anak. Ngahaja nanggap kacapian midangkeun lagu-lagu karya Mang Koko, garapan Ayi Wawan ti Disbudpar Garut. digantaran ku Ayi Darpan. Agtuh urang lembur ronghok heran, da biasana pesta nikah teh nanggap grup dangdut atawa organ tunggal. Tapi para tamu lumayan apresiatif. Seueur nu pesen sareng nyumbang lagu. Ari disayagian media mah geuning rajol nu resep teh. Hanjakal rombongan PPSS, Eti Rs, Rinrin Candraresmi, Elin RN, sumpingna leuir, kamagriban. Para sastrawan sanes mah, di antawisna Abdullah Mustapa, Aam Amilia, Cecep Burdansyah, Hadi AKS sarimbit (Ai Koraliati), Hawe Setiawan, spk. siang keneh. Keur mah akang nanggap kacapian Mang Koko, turug-turug tulisan ngeunaan Mang Koko dimuat, atuh Tatang Benyamin, putra Mang Koko, ngahaja nelepon. Nganuhunkeun. Hanjakal pisan — punten anu kasuhun — kuncen Bujangga Manik hilap teu kaulem. Insya Alloh, sanes waktos, da gaduh opat deui dahupkeuneun teh. Manawi kaumuran,
_____________________________________________________________________________________________
@Kang Usep, Ngiring bingah atuh Kang Haji. Sabatae resepna upami waktos harita abdi ngahadiran. Hanjakal Akang hilap ka abdi hiks….
-
Juli 20, 2009 pukul 11:17 am
Ngiring ngabarungsinang, yeuh. Abah teh hareneg ku kalakuan jalma-jalma (nu ngaku)kekentong Sunda. Cikeneh ngayakeun kagiatan milih urang Sunda nu pantes jadi mentri. Cenah asongkeuneun ka presiden, sina dijenengkeun engke ari nyieun kabinet.
Har, naha karah kitu ? Ari milih mentri wewenang mutlak presiden, lain ? Nanahaon geuning prehroratip prehroratif kitu geuning. Henteu gundam mah ? Ngalindur beurang-beurang. Cek Abah mah ngerakeun. Nyirikeun urang Sunda teu boga kaweruh dina soal ieu. Paingan tara aya nu kapake.
Paralun lain ngaluluhuran. Ngan kaluman we kawas taya gawe sejen nu leuwih penting jeung leuwih merenah.
________________________________________________________________________________________________
@Abah Edun, wios lah antep nu kitu mah kapuyeng-puyeng ngemutanana.
-
Juli 20, 2009 pukul 11:27 am
caringin di sisi lamping
kuciat di palataran
ari pamingpin garinding
rahayat mah kalaparan
pajar teh kalapa rancis
geuning ager bawa ti pasar
pajar teh sakola haratis
geuning angger kudu mayar
cenah beja ti si bibi
aya kuda keur totoker
cenah sakola SBI
basa Sunda kateler-teler
(Alok Mang Ahong : kalaparan geus pasti, da duit rahayat beak dikorupsi. Sakola haratis ? Aya kitu ? Di mana alamatna. Cing sing jelas. Euh, enya eta Rintisan Sekolah Bertaraf Internasional (RSBI). Nya tangtu bae basa Sunda kateler-teler. Pan nu dipentingkeunana basa deungeun-deungeun, dan lulusanana ge engke ngabdi ngabakti ka deungeun-deungeun (kawas jaman jajahan kitu ?) lain ka urang jeung lemahcai Sunda).
________________________________________________________________________________________________
Ujang Darangdan, sae pisan seratanana, sering2 bae sumping kana blog nu ieu.Diantos!!
-
Agustus 27, 2009 pukul 1:27 am
peuting nyeri beuteung
isuk-isuk nyeri beuheung
beurang nyeri leungeun
peuting deui nyeri beuteung deui
euweuh mendingna….
_______________________________________________________________________________________________
@Kang Acep, nu mawi ulah nuang nu lada2.
-
Séptémber 6, 2009 pukul 7:38 am
Kataji ku pamendak Abah Edun sareng Asep Darangdan. Emangnyah kitu,Abah, ari kana jabatan mah. Tong boro mentri nu baris hojih, jadi kades oge apan paboro-boro. Dibelaan monipolitik ratusan juta da pangrasana bakal kagentian.
Biasa, Kang Asep Darangdan, di urang mah ukur bustam. Gedebul wadul nu matak teu maju-maju. Sakola gratis kumaha, duit raayat beak dibancak. Geura ayeuna kasus Bank Century, 6,7 trilyun diteleg kitu bae ku euwah-euwah. Hayoh aparata pamarentah parasea, pulisi jeung KPK sili sengklekkeun. Cek Wapres JK oge, duit sakitu teh amburatel ka mana-mana. Biasa komisi,komisi, komisi. Keur ngaluarkeun duit sakitu teh tangtu teu gratis. Heuheuy deuh, heug bae anyar pamarentah ngadeg dijurung ku tsnami Aceh, rek mungkur dijajap ku lini Tasik. Rahayat lutik we angger nu jadi korban mah. Subur makmur adil raharja iraha ? Ke ari pamingpin geus eureun ngawadul. Eh punten Abah, Akang, Euceu
-
Séptémber 14, 2009 pukul 5:09 pm
Kamana yeuh pribumi jempling. Kangen ku sorana (tulisan pok mapag komentar). Eta komentar bapa adang bakatul, mani moher kitu. Leres, Bapa.Panuju pisan. Da kalahkumaha oge lini Tasik nu nimbulkeun korban di Jabar kidul, eta ngingetan ka urang sarerea. Tapi naha nya henteu rea kekentong parpol lolongok ka dinya. Teu kawas basa bencana Situ Gintung, para caleg, capres, cawapres rabul. Prita ayeuna disidang deui, sorangan we. Basa ditahan di bui mah, meneran kampanye pemilu, apan gancang dikaluarkeun atas instruksi atasan. Naha di urang mah nyieun kahadean kudu aya pamrih hayang kapilih ? Piraku rek pemilu/pilpres 2014 kudu aya lini dei, urug dei. Amit amit baid siwahu
-
Oktober 8, 2009 pukul 12:38 am
….Punten. pribados bade ngiring …………….. ngiring naon atuhnya……….bd ngiring baca-baca weh meh tereh..
-
Nopémber 18, 2009 pukul 9:28 pm
ada yang sudah nggambar peta lintasan perjalanan bujangga manik belum yo???? dengan crita sedahsyat itu untuk ukuran jamannya, maka amat pantas dibikin dalam bentuk seperti buku Centhini Story, The javanese journey of life. Bukunya sangat ekslusif dan base on manuskrip serat centhini.
-
Désémber 11, 2009 pukul 9:36 am
ngiring ngarewong Pribumi, sim kuring kacida bingahna nalika kokoreh teh nimu nu kieu. Sono ka sajarah tur budaya Sunda teh, asa waas… asa kagagas… sanajang anggang, ulah nepi ka pegat.
-
Januari 13, 2010 pukul 2:17 am
punten teh,
sim kuring alumnus SMPN 4 Cimahi, lulus teh taun 1988,
hoyong ngiring gabung wirehna sim kuring mah urang Sunda, sareng kataji pisan ku mang Koko teh.
-
Januari 19, 2010 pukul 11:10 am
Assalamu’alikum, Wr.Wb.
sampurasun
Hapunten ah//sateuacanna..nepangkeun abdi pituin subang, ngan sanes teureuh Subang Larang, manawi katampi, manawa katampa…ngiring reueus..ku aya nu ngamumule, nganata, ngariksa basa sunda sareng budayana ku bentuk web..nu leubeut ku alaeun, reumbeuy ku pulungeun, estu matak muka wacana wawasan keur urang sunda nu resep nyunda. mangga ah teraskeun abdi ngarojong pisan. mugia urang sunda tetep nanjeur, nanjung, apanjang-apunjung.
haturnuhun…caag..wassalam
-
Maret 9, 2010 pukul 12:32 pm
Sim kuring asa wararas emut ka jaman kapungkur margi sim kuring tos lami ngumbara, tos lami teu maos karya sunda. Alhamdulillah geuningan aya blog nu special pisan muat dongeng atanapi carita klasik sunda nu lengkep. Hatur nuhun pisan kana karyana mugi-mugi teras berkarya.
-
April 5, 2010 pukul 8:37 am
alhamdulillah geningan masih keneh seueur anu ngariksa kana basa Sunda teh, mugi-mugi teras majeng kasadayana, teu hilap kanu gaduh blog mugi-mugi cing nyandak barokah kangge sakumna urang sunda…punten simkuring ngiring kokoreh sakantenan nepangken kasadayana,di antos karya Sunda nu sanesna…hatur nuhun.
-
Juni 20, 2010 pukul 12:47 pm
Alhamdulillah….punten telat abdi mah ningal blog ieu, sae…sae pisan..! Nepangkeun ah..!! Hatur nuhun kana dongeng-dongengna, sok emut kapungkur sok dipangdongengkeun ku pun Bapa reng pun biang. Ayeuna kengeng deui, tiasa deui ngadongengkeun ka pun anak…da bakat ku lami tea janten rada harilap dongeng teh.
-
Juni 23, 2010 pukul 4:43 pm
Assalamu’alaikum, wr, wb ! Wilujeung tepang nu munggaran dina ieu blog kasadayana. Nambah baraya, sim kuring ti pranamulia institute, dayeuh pakuan, bogor tea.
Wassalamu’alaikum, wb
-
Juli 1, 2010 pukul 3:56 pm
Salam kapihatur, ngiring ulu biung, sanaos mung ukur ngalangkung
-
Agustus 19, 2010 pukul 12:23 am
wilujeng..abdi reueus pisan k ibu
-
Séptémber 8, 2010 pukul 7:38 pm
ass.wr.wb…namiabi teh rd.tommy mario.G.argasasmita….saurna mah abi teh turunan ti galuh…mung abi blank pisan timana kawitna silsilah keluarga abi….lereus kitu abi teh gaduh gelar ” Rd ” upami teu jelas ti turunan raja raja galuh ku abi bade di leupaskeun ieu gelar teh…da abot pisan geuningan nya…..
hatur nuhun sateuacan na
punten basa sunda abi kacau..hihi
-
Oktober 21, 2010 pukul 10:50 am
Assalamu’alaikum Wr Wb.
Langkung tipayun nyuhunkeun widi ka anu kagungan blog ieu, sim kuring seja kokoreh eusi blog anu kalintang saena……
hatur nuhun
-
Oktober 28, 2010 pukul 12:24 pm
Assalamu’alaikum…
Sampurasuun….
Salam tepang ka pribumi sareng kasadayana, ngiringan cocoretan ka ieu blog Abdi ti Kuningan ( pun Biang ) ari pun bapa ti Bandung.
Pami aya peta aktual ngeunaan situs-situs sajarah dirina urang Sunda, di pundut karidhoanna kanggo babagi ka abdi khususna, sugan weh..tiasa ngajugjug milarian jati diri urang Sunda teh kacumponan…
Hatur Nuhun
Ujang Ali
-
Nopémber 3, 2010 pukul 5:31 pm
Nepangkeun, sim kuring wasta pun Neni. Kawit mah ti Sukabumi, ti lembur singkur di tutugan Gunung Gede. Bingah pisan tiasa mendakan ieu rohang. Eusina munel pisan, matak pogot macana, rumaos sim kuring mah kirang kanyaho, boh basa Sundana boh sajarahna, kitu deui dongeng-dongengna. Wilujeng ka ais pangampihna, sim kuring ngiring reueus kacida. Mugia katampi.
-
Nopémber 29, 2010 pukul 10:02 pm
ngalanglang….. sibuk rutinitas. ari plos ka ieu wadah. mugi-mugi kersa nampi, hidep-hidep silaturahim sakum saderek tanah pasundan
-
Januari 6, 2011 pukul 4:12 pm
salam kasadayana…abdi sanes urang sunda tp ti lahir di bandung jd weh tos ngaraos saperti urang sunda…mendakan blog ieu meni resep seueur carita nu sae nu kapungkur sering di dongengkeun ku emak abdi,,jadi asa bernostalgia ka masa baheula nuju alit…
Hatur nuhun ka ibu nu tos ngadamel blog ieu
Wasalam
Tukem
-
Pébruari 25, 2011 pukul 3:36 pm
sok mangga dilajeungkeun, sae eta teh ngamumule budaya jeung carita urang sunda.
-
Pébruari 28, 2011 pukul 8:30 am
Salam tepang ka pribumi abdi nembe kokoreh kana basa sunda, abdi di Bogor janten bahasa sunda na oge kasar saur wargi wargi ti priangan mah, di padumukan kuring asa sakedik pisan jalmi anu tiasa diajak nyarios sunda anu sae teh
-
Juni 20, 2011 pukul 7:09 pm
Wilujeng tepang,
Kuring Agus Pranamulia ti dayeuh Pakuan (Bogor).
Ti Markaz Islam Bogor.
-
Juli 31, 2011 pukul 12:33 pm
nepangkeun, abdi bunga dessri nur ghaliyah ti SMAN 1 Sumedang…
baris ngajak ngamumule kasenian sunda sareng sajak sunda,,, hehehhee….
bade tumaros upami padepokan atanapi perkumpulan para pecinta seni sunda dimana?
abdi gaduh kahoyong aya kumpulan para nonoman sunda….
alham ayeuna di abdi saparakanca nuju teras diajar ngeunaan kasenian sareng sajak sunda,,, (tarawangsa,kacapi,suling,gamelan,karinding,jsb)
-
Agustus 4, 2011 pukul 10:38 am
teh bunga teh, masih keneh sakola atanapi anu ngajar di sakola?….. salam pangwanoh. kaleresan abdi oge ti Legok.
- Agustus 4, 2011 pukul 10:38 am
-
Agustus 10, 2011 pukul 10:01 am
assalamualaikum wr wb . .
pnten ngring nimrung,,salam knal we k sdyana…
asa ku k taji d luhur aya seratan filosofis sunda kagungan H. Hasan Mustapa nyaeta Sapanjang néangan kidul kalér deui kalér deui,, Sapanjang néangan wétan kulon deui kulon deui ,,Sapanjang néangan aya euweuh deui euweuh deui . .
naon tah hartosna???
-
Agustus 28, 2011 pukul 5:02 pm
Assalamualaikum,
Nepangkeun, hatur nuhun Blog na sae pisan ngabantos kanggo wawasan kasundaan abdi
abdi seuur nyutat tina blog etah, hatur nuhun..
-
Nopémber 22, 2011 pukul 11:35 pm
asalamualaikum wrwb….
neupangkeun sim kuering hadi ti tasikmalaya desa sirnajaya kec karangjaya,,,
bingah pisan abdi tiasa ngagabung dina ieu blog jadi asa seer baraya,,haturnuhun
-
Januari 23, 2012 pukul 11:16 am
Teu seueuur anu ngaguar ajen budaya sunda teh… sakapeung mah sok aya rasa nineung hayang mulangkeun tur nyoreang mangsa katukang, kenca katuhu kalingkupan ku budaya tur ajen kahirupan sunda boh tina rengkak saparipolahna… mugia ku ayana blog ieu, budaya urang teh teu tilelep ku budaya deungeun…unjuk loma bae ti sim kuring nu nuju ngumbara..
-
Pébruari 27, 2012 pukul 4:31 pm
Nuhun bu sanggeus ngabantu abdi kerjakeun tugas…
postingan na manfaat
-
Maret 15, 2012 pukul 1:27 am
salam kenal ti a pariz tea palihan tasik
-
April 1, 2012 pukul 12:19 am
punten pribados parantos wawantunan ngopy dongeng dongeng ti dieu, nanging kupribados tetep disebatkeun sumberna … manawi kawidian…
-
Méi 23, 2012 pukul 2:37 pm
Neng punten ngawagel, abah bade noong saalit pedah pun incu meryogikeun lutung kasarung, ngopas nya teu sawios..?
baktos, kang muh
-
Agustus 4, 2012 pukul 7:48 pm
Aslm. Aya rumpaka nu kieu uni na:
basa bulan ukur sapasi…, tungtung mega ting aruntuy ngajauhan…, …, …,
tapi basa bulan na caang, mega hideung megat datang ngahalangan…, kiceup bentang bet siga nu ngarasula…
-
Agustus 4, 2012 pukul 7:52 pm
Eh teu acan beres… Eta rumpaka kumaha lengkepna…? Aya nu uninga? Wartosan yeuuuuuhh….,,, nuhun
-
Désémber 24, 2012 pukul 6:38 pm
lajengkeun baraya….
-
Januari 30, 2013 pukul 1:20 pm
ceu punten ngiring ngadaweung bari nguyab su2guh yeuh
-
Maret 17, 2013 pukul 12:53 pm
Ari salira linggih dimana? Simkuring ngahaturkeun nuhun tiasa ngalarat sarta ngukur kumaha ngukur budaya Sunda ayeuna.
-
Maret 17, 2013 pukul 12:56 pm
Simkuring dumuk di New Jersey..
-
Méi 12, 2013 pukul 10:27 pm
I savour, result in I discovered just what I used to be looking for.
You have ended my 4 day long hunt! God Bless you man.
Have a great day. Bye
-
Oktober 23, 2013 pukul 6:48 pm
assalamualaikum…..neupangkeun sim kuring ti wewewngkon sanggabuana palih kulon,,pasna di bogor timur….sim kuring ngagaduhan kahoyong perkawis sunda nu sajatina,mugi sampaean tiasa masihan teurang ka sim kuring nu bodo tur alewoh,hatur nuhun kana pangangkeunana.wassalam wr wb
-
Nopémber 24, 2013 pukul 12:18 pm
Punten…Ngiring ningali sugan bae aya dongeng Gumilar,,
-
Méi 11, 2014 pukul 1:26 am
Thank you for sharing your thoughts. I truly appreciate your efforts and I will be waiting for your further write ups thank you once again.
-
Méi 18, 2014 pukul 4:53 am
Spot on with this write-up, I honestly believe this website
needs far more attention. I’ll probably be returning to read through more, thanks
for the information!
-
Juni 6, 2014 pukul 7:09 am
A lot of DIY guides abound in media sharing web sites and so if you’re
short on the creativity department but want a creative start on giving new life and style to your spectacles,
these guides are very beneficial. Cut out a strip of newspaper and place it over your
nail and wet it with the mixture. For they say that work is becoming an editor
for an online presence in this case there is very good chance you will do the work in the web
industry.
-
Agustus 9, 2014 pukul 5:16 pm
I like what you guys are up too. Such smart work and reporting! Keep up the superb works guys I have incorporated you guys to my blogroll. I think it will improve the value of my site badedebdgadd
-
Agustus 15, 2014 pukul 2:52 pm
Thanks designed for sharing such a nice thinking, piece of writing is pleasant, thats why i have read
it fully
-
Séptémber 12, 2014 pukul 10:38 am
Nuhun Étéh kana pedaranna, sareng simkuring seja ngiring ngopé kana dongéng-dongéng nu dipostingkeun.
Wilujeng.
-
Séptémber 25, 2014 pukul 9:39 am
Thanks for ones marvelous posting! I genuinely enjoyed reading
it, you’re a great author. I will be sure to bookmark your blog and definitely will come back very
soon. I want to encourage yourself to continue your great
job, have a nice afternoon!


text:
Teu sabar ngadagoan jam dalapan. Ti mangkukna keneh geus ngajak babaturan lalajo babarengan.
“Aya keneh kitu sandiwara Sunda teh?” ceuk Kang Aom semu keom.
“Di Rumentang Siang, malem Minggu,” tembal kuring.
“Moal ah, geus boga jangji…”
“Acara keluarga nya?”
“… jeung Meti.” Bari ngiceup kituna teh.
Tuluy ngabelengeh, jiga munding keur ngagayem. Emh, eta si akang, boga beungeut kawas kedok bakal ge, bisa we ngajakan ulin jeung nu mencrang.
Ngajakan Deni nya kitu deui. “Pamajikan datang ti lembur,” cenah. Enya ge pada-pada urang Sunda, asa beda Deni jeung Kang Aom teh. Ari nu hiji tipeu salaki satia, nu hiji deui mah, duka tah… Tapi da ketang, euweuh hubunganana antara lalaki Sunda jeung karakter satia atawa henteu.
Satadina mah ukur heureuy ngajakan Lis teh. Minggu ieu manehna giliran asup beurang, ti jam dua belas tepi ka jam dalapan peuting. Teu geulis-geulis teuing, tapi manis. Kulitna beresih, buukna dicet semu beureum, tur eta panonna cureuleuk. Pangpangna mah sorana mani halimpu. Komo mun keur maging ka saha wae nu dituju: “Kanggo ka bagian redaksi, aya telepon dina line hiji,” cenah, teu beda jeung sora di supermarket.
Can aya sabulan Lis teh gawe di ieu kantor, di bagian front office. Cenah mah geus boga salaki tur budak hiji. Ngan aya beja, cenah rumah tanggana keur aya masalah. Wallahualam, da can kungsi nanya soal eta.
“Urang malem Mingguan yu?” cek kuring kamari, bari jongjon leumpang ka luar. Teu ngarep-ngarep. Paling oge diwalon ku imut.
“Hayu. Ka mana?”
Reg we.
Enyaan ieu teh? Teu salah denge?
Kuring ngalieuk.
Panon cureuleuk teh neuteup mani anteb. Nyeh imut. Leuh, enya, ku manis biwir nu imut teh. Apel cina lah.
“Lalajo sandiwara Sunda, kersa teu?”
“Dupi sandiwara Sunda teh naon kitu Pa?”
Euleuh eta geura. Dasar budak ngora, najan geus boga budak ge. Sabaraha kitu umurna teh? Aya 23? Emh, enya meureun, masa kajayaan sandiwara Sunda teh geus pareum lila. Nya kitu deui meureun masa kajayaan kuring? Asa cikeneh ngora keneh. Ayeuna mah pada nyarebut teh lain “A” atawa “Kang”, tapi “Pa”.
“Tingali we geura enjing wengi.”
“Hoyong Pa.”
“Leres?”
Nyeh deui imut. “Moal aya nu bendu?”
Kakara harita mah ngabarakatak. Ras inget ka jaman sapuluh atawa lima welas taun ka tukang, mun ngajak kenalan teh kitu jawabanana. Nanya, tapi teu merelukeun jawaban. Kaasup retoris kitu nya. Kalimah kitu teh teu kudu dijawab, da samalah mah bisa dihartikeun satuju. Nguatkeun kekecapan nu ti heula tea: hayu, ka mana? Teu, teu kudu ngajawab “moal”, lantaran bisa jadi malah ngaruksak suasana.
“Malem Minggu jam dalapan, nya?”
“Oke, Pa.”
Enyaan, teu sabar ngadagoan Saptu peuting jam dalapan. Kacipta duaan lalajo di gedong anu poek, bari pacekel-cekel leungeun. Jiga keur ngora. Teu nanaon meureun nya, angen-angen pecat sawed, najan umur geus meh tunggang gunung.
Meunang beja aya sandiwara Sunda teh ti Dian. Manehna apal da dibejaan ku Kang Moel, kuncen gedong kasenian Rumentang Siang tea. Ngan hanjakal Dian ge teu bisa lalajo. Aya kasibukan pikeun persiapan acara LBSS, cenah.
Ku kabeneran, lalakonna teh Sangkuriang Kabeurangan. Karesep kuring baheula. Ras inget ka jaman harita, taun mimiti dalapan puluhan. Kuring kakara kelas dua SMP. Harita geus dua minggu leuwih aya rombongan sandiwara anu minton di lembur kuring, hiji desa anu saenyana mah asup Jawa Tengah, kira-kira 25 km ti wates jeung Jawa Barat, tapi masarakat sapopoena nyarita ku basa Sunda.
Peuting harita rombongan mintonkeun lalakon Sangkuriang Kabeurangan. Ku lantaran geus lila didago-dago, atuh nu lalajo ngabrul. Kuring ngahaja datang ti sore keneh, ngarah meunang tempat di hareup.
Nu lalajo sarurak eak-eakan basa Miss Titin, minangka sripanggungna, kaluar. Aeh, da di panggung mah lain Miss Titin. Make siger pulas emas dina rambutna, susumping dina cepilna, jeung gelang bahu dina puhu leungeunna, Miss Titin teh estuning ngaleungit, ngajanggelek jadi putri Dayang Sumbi.
Hate ngageter basa neuteup Nyi Dayang Sumbi.
Ngagolak malahan mah.
Hayang pisan jleng ka panggung, ngarah kuring anu jadi Sangkuriangna.
Isukna, wanci carangcang tihang, kuring buru-buru mawa anduk jeung gayung nu dieusian sabun, sikat, jeung odol, indit ka Cidadap. Leumpang gancang dina gang, tuluy bras ka jalan satapak. Ti dinya mapay galengan sawah, memeh tepi ka walungan.
Di palebah wetan, cahaya sumirat ngagembat di beulah katuhu Gunung Slamet, dipapaes ku sesa-sesa bentang peuting tadi, nu can kaburu ngaleungit tina lambar langit.
Walungan Cidadap teh ngamalir ti Gunung Baribis nu ngujur di beulah kulon, ti kidul ka kaler. Hejo poek, dilataran ku langit semu kulawu. Jiga parawan nu weleh tibra dina endahna alam pangimpian. Di beulah wetan, Cidadap ngamuara ka Ciraja, tuluy ka Cipamali.
Walungan teh kira-kira genep meter. Mun keur usum hujan, caina tarik pisan. Komo mun keur caah, euweuh nu wani meuntas cai nu ngagalura. Tapi mun usum halodo kawas harita, walungan saat. Caina ukur sagede curuk. Kari batu-batu we jeung karikil. Najan kitu, walungan teh penting pisan pikeun urang lembur mah. Mun sumur-sumur di imah geus saat, geus cunduk waktuna ngandelkeun Cidadap. Urang lembur nyarieun sumur di sapanjang walungan. Jerona aya kana sameterna, dikurilingan ku batu-batu. Aya oge nu ditambahan ku daun kalapa.
Kuring mandi dina sumur deukeut cadas. Sakumaha umumna lalaki, mandi teh dilaan sagalana. Da geus biasa, jeung deui teu kudu era sagala. Awewe ge sawareh mah aya nu mandi buligir. Tapi aya oge anu disamping nuruban awak nepi ka dadana.
Kitu pamandangan sapopoena teh. Tur biasana ge kuring teu paduli.
Ngan harita, basa geus dibaju tur rek balik ka imah, kuring kasima basa ngalieuk ka katuhu.
Dina sumur cadas, kasampak aya awewe keur mandi buligir. Nyiuk cai bari cingogo, tuluy lalaunan disiramkeun kana buukna nu ngarumbay nepi ka tonggong. Caina sawareh nyuruluk maseuhan taktak, kana leungeun, tuluy nyarakclakan kana cangkeng jeung pingping buligir. Buuk hideung ngarumbay jeung kulit koneng umyang, kakara harita kuring manggihan. Moal aya awewe lembur nu buuk jeung pakulitanana jiga kitu. Awewe di lembur kuring mah buukna lolobana semu beureum, parondok, tur ngahaja dijieun galing model harita. Kulitna karereana soklat, malah mah loba nu semu hideung.
Basa eta awewe rada ngalieuk, moal salah deui.
Dayang Sumbi. Aeh, Miss Titin.
Eta pamandangan teh teu kapopohokeun tepi ka kiwari.
Ti saprak harita, unggal peuting kuring lalajo sandiwara. Pangpangna mah hayang panggih jeung nu geulis, najan manehna mah di panggung, ari kuring cukup lalajo bareng jeung batur. Da mun hayang leuwih ti kitu mah asa ngajul bentang ku asiwung.
Ma’lum kuring teh budak bau jaringao keneh. Can boga kawani ngadeukeutan.
Hanjakal, ngan sabulan rombongan sandiwara teh. Geus lekasan minton di lembur kuring, rombongan teh indit, teuing ka mana.
Les we. Karasa aya nu leungit satutuluyna. Ka mana nya ari Miss Titin? Tepi ka ayeuna, aya kana dua puluh taun, euweuh bejana.
Kuring nuluykeun sakola ka Jogja, tuluy gawe di Surabaya. Kungsi ka Makassar, Batam, Balikpapan, jeung Jakarta. Tah, basa datang ka Bandung, bet asa muncang labuh ka puhu, kebo mulih pakandangan. Asa balik ka lembur sorangan, boh lantaran basana boh kasenianana.
Hanjakal neangan Nyi Sumbi teh weleh teu kapanggih.
Kungsi dua kali lalajo teater Sunda. Tapi beda pisan jeung sandiwara Sunda. Ari teater mah apan make naskah, tur caritana lolobana ngeunaan kaayaan kiwari. Kitu deui blokingna beda pisan. Teu kudu make layar anu digambaran ku rupa-rupa pamandangan atawa korsi nu dipapaesan minangka singgasana.
Harita nu lalajo geus ngantay memeh panto gedong kasenian dibuka. Kuring milu ngantay, sanggeus meuli tiket sapuluh rebuan. Emh, pikareueuseun. Komo nu lalajo rereana barudak ngora. Jigana barudak SMA jeung mahasiswa. Sihoreng loba keneh anu micinta kana kasenian sorangan. Aya eta ge hiji-dua anu pating caletrek kana hape, atawa pating cikikik sorangan, basa teater keur maen. Tapi nya teu nanaon. Nu penting mah korsi di jero gedong teh meh pinuh ku nu lalajo.
Kungsi deui lalajo wayang di gedong YPK, sarua pinuh ku nu lalajo.
Kitu deui basa lalajo reog di festival Jalan Braga.
Ceuk saha urang Sunda teu micinta kasenian Sunda?
**
NGAN hanjakal pisan, Saptu jam tujuh, Lis ngabejaan teu bisa maturan. “Bade ka BSM sareng pun raka,” cenah.
Sawios.
Jam dalapan kurang lima menit, kuring sorangan leumpang mapay jalan di Kosambi.
Patalimarga ngarayap. Jelema lalar-liwat. Ka marana nya? Ka gedong Rumentang Siang kitu? Ras inget kana abrulan urang lembur nu rek lalajo sandiwara Sunda harita.
Bus ka Jalan Baranang Siang. Karasa rada tiiseun. Jalan barecek, urut hujan pasosore. Di sisi jalan mah angger caraang ku nu daragang. Ras inget deui, harita ge di lembur, mun aya pintonan, sapanjang jalan baranang ku patromak nu daragang.
Reg di hareupeun Rumentang Siang.
Olohok.
Ukur aya jelema tiluan keur ngarobrol deukeut panto. Euweuh nu ngantay meuli karcis. Asa-asa basa ngaliwatan gapura ge. Teu kadenge sora nanaon ti jero gedong. Jempling.
“Punten, dupi acara sandiwara teh janten?” kuring nanya ka nu tiluan.
“Mangga Pa, teras we kalebet,” ceuk salah saurang.
Geus maen kitu? Gerentes teh.
Bus ka gedong.
Kuring ngajanteng sawatara jongjongan mah. Asa abus teuing ka gedong naon. Lampu remeng-remeng. Korsi-korsi karosong. Ngan aya genep atawa tujuh urang di korsi hareup. Teuing nu rek lalajo atawa warga grup sandiwara nu rek minton tea.
Gek diuk di tengah. Aya sababaraha urang nu ngareret ka kuring.
Lieuk kuring ka tukang. Kasampak arasup opatan barudak ngora, lalaki dua awewe dua. Jigana SMA keneh, atawa mahasiswa tingkat hiji. Tapi teu lila, kalaluar deui.
Di hareup, kadenge sora rebab, tapi kadengena pales. Sababaraha urang ting cikikik nyeungseurikeun. Enya meureun, maranehna teh warga grup sandiwara tea.
“Geus jam dalapan euy,” ceuk salah saurang.
“Sok der ah,” tembal nu sejenna.
Jam dalapan leuwih dalapan menit, jol hiji awewe di tengah panggung. Rada lintuh, jiga geus tengah tuwuh. Wedakna bodas ngeplak. Dikabaya hejo transparan, ngalapis baju bodas leungeun panjang. Jrut ngadeukeutan para nayaga nu masih keneh ngajaran gamelan. Can katingali tereh prung.
Di jero panggung, di satukangeun layar, kadenge sora barudak lalumpatan.
Jam dalapan leuwih dua puluh dua, kakara prung sandiwara teh, dibuka ku kawih nu dihaleuangkeun ku awewe nu dikabaya hejo tea. Kuring ngitung dina jero hate, teu leuwih 16 urang nu lalajo, kaasup lalaki tiluan nu tadi ngarobrol di luar gedong jeung barudak leutik nu kakara arabus ti panto gigir. Jigana mah barudak nu tadi lalumpatan di panggung.
Basa Dayang Sumbi muncul na panggung, najan tangtu lain Miss Titin eta mah, kuring asa ngalayang teuing ka jaman iraha. Jaman legenda, mangsa keur kuring leutik, jeung waktu ayeuna asa patutumpuk teu puguh. Sono ka nu geulis jungjunan ati. Tapi bet angger teu kahontal.
Sora kacapi nu ngagelik maturan Dayang Sumbi nu keur ninun asa ngageuri kana hate.
Tuh tingali, Dayang Sumbi teh angger geulis kawanti-wanti, teu robah najan ngaliwatan rebuan jaman. Tapi naha urang sorangan nu kacida kejemna ka nu geulis?
Kuring lir ngadawang ngabangbang areuy. Waas pacampur jeung sedih.
Panon karasa panas. Tetenjoan asa aya nu ngahalangan.
Deudeuh teuing, Eulis, deudeuh sandiwara Sunda. Geus cunduk kitu kana waktuna?
Clak, cipanon ngeclak tina pipi kana leungeun.
***
Bandung, 30 Mei 2007
(Dimuat dina majalah Mangle No. 2145, 29 Nop-5 Desember 2007)